qundao/data-zh-poetry huggingface dataset:
送赵守
作者：徐积
朝代：宋

齐有高密，有沂有沐。
旁有泰山，莒鲁郊关。
粤有人焉，气清神耸。
立节以高，处义而重。
维节维义，肇自布衣。
根本渊源，所养可知。
以义为文，洪畅精微。
以义持守，隠如坚城。
以义作为，动如精兵。
面有正色，口无谀声。
赤心可割，肝胆可倾。
以义接物，不矜不骄。
以义临民，实庇汝曹。
实康实济，实恺实悌。
民实宜之，实受其惠。
方今天下，虽曰治安。
正在所恤，民有饥寒。
公所往居，岂肯草草。
戒吏侵渔，欲民温饱。
言者为准，行者为表。
维恕维平，除烦去扰。
狼摧其牙，虎缩其爪。
父子室家，足以相保。
作此诗者，岂徒然乎。
庶使其民，传告欢呼。
送赵漕偁
作者：徐积
朝代：宋

人之古貌，心未必醇。
心醇貌古，或非通人。
我视赵公，其貌甚古。
心德俱醇，通达明悟。
我曹山野，岂足尽知。
但据所见，以类可推。
大河之说，何其通达。
精简平允，明辨昭皙。
盖其心得，身至自阅。
坐而可言，起而可设。
又云九河，勿守故迹。
但求禹意，然后为得。
此说尤奇，汉儒不及。
我自黑头，尽心河渠。
逢人辄问，三十年余。
得公此说，庶几成书。
既讲大河，遂及赈饥。
如此方略，所繫甚大。
乡官胥徒，实为巨害。
使领虽贤，吏不可乏。
必得官吏，斯为善法。
可为利泽，可制奸猾。
如其备预，莫若义仓。
勿取军民，勿法隋唐。
裒多益寡，斯谋乃臧。
损上益下，民悦无疆。
可自王公，下至选人。
每月之俸，百取一分。
凡千钱者，其出钱十。
斛取一升，缣取一疋。
各从本所，贮其本色。
主者不劳，但视其籍。
不移一符，不烦一力。
月知所增，岁知所积。
出者不劳，如无所出。
其所损者，毫毛涓滴。
一仓之内，诸所畜聚，尽是官俸。
凡皆为民，不得移用。
即移用者，法不可纵。
不以去官，不以赦原。
设法如此，其谁敢干。
古人所贵，讲辨之学。
应而弗精，询谋诹度。
惟是陋生，不足待问。
问而不应，应而不精。
君子不为，非人之情。
惟是弗精，面目腼然。
在乎復教，庶无后愆。
送赵漕称
作者：徐积
朝代：宋

人之古貌，心未必醇。心醇貌古，或非通人。我视赵公，其貌甚古。心德俱醇，通达明悟。我曹山野，岂足尽知。但据所见，以类可推。大河之说，何其通达。精简平允，明辨昭皙。盖其心得，身至自阅。坐而可言，起而可设。又云九河，勿守故迹。但求禹意，然后为得。此说尤奇，汉儒不及。我自黑头，尽心河渠。逢人辄问，三十年馀。得公此说，庶几成书。既讲大河，遂及赈饥。如此方略，所系甚大。乡官胥徒，实为巨害。使领虽贤，吏不可乏。必得官吏，斯为善法。可为利泽，可制奸猾。如其备预，莫若义仓。勿取军民，勿法隋唐。裒多益寡，斯谋乃臧。损上益下，民悦无疆。可自王公，下至选人。每月之俸，百取一分。凡千钱者，其出钱十。斛取一升，缣取一疋。各从本所，贮其本色。主者不劳，但视其籍。不移一符，不烦一力。月知所增，岁知所积。出者不劳，如无所出。其所损者，毫毛涓滴。一仓之内，诸所畜聚，尽是官俸。凡皆为民，不得移用。即移用者，法不可纵。不以去官，不以赦原。设法如此，其谁敢干。古人所贵，讲辨之学。应而弗精，询谋诹度。惟是陋生，不足待问。问而不应，应而不精。君子不为，非人之情。惟是弗精，面目腼然。在乎复教，庶无后愆。
送路倅
作者：徐积
朝代：宋

所居有本能行义，此去无人不恋恩。情似绿波长送棹，梦如飞絮忽随轩。帐前旧学千馀子，橐里新文数万言。何日从君温故业，待操几杖问渊源。我曹初作綵衣郎，白纻先生正擅场。大笔可堪专簿领，远图终恐用文章。清淮绝唱新盈卷，绿发奇篇旧满囊。此去功名都未测，公年方永力方强。
送路倅·其一
作者：徐积
朝代：宋

所居有本能行义，此去无人不恋恩。
情似绿波长送棹，梦如飞絮忽随轩。
帐前旧学千余子，橐裏新文数万言。
何日从君温故业，待操几杖问渊源。
送路倅·其一
作者：徐积
朝代：宋

所居有本能行义，此去无人不恋恩。情似绿波长送棹，梦如飞絮忽随轩。帐前旧学千馀子，橐里新文数万言。何日从君温故业，待操几杖问渊源。
送路倅·其二
作者：徐积
朝代：宋

我曹初作綵衣郎，白纻先生正擅场。大笔可堪专簿领，远图终恐用文章。清淮绝唱新盈卷，绿发奇篇旧满囊。此去功名都未测，公年方永力方强。
送路倅·其二
作者：徐积
朝代：宋

我曹初作綵衣郎，白纻先生正擅场。
大笔可堪专簿领，远图终恐用文章。
清淮绝唱新盈卷，绿髪奇篇旧满囊。
此去功名都未测，公年方永力方强。
送辛朝奉
作者：徐积
朝代：宋
体裁：古风

几日迟迟辞我去，梦中犹忆南城路。不知昨夜月明时，泮水宫中来几度。三月春风正向西，我将心逐春风飞。送过高丽亭下路，别遣春风随客衣。
送钱思权
作者：徐积
朝代：宋
体裁：古风

子处我为兄，我以子如弟。何待去呼唤，自可来相视。不敢苦留君，留君住数日。待问六年事，但恐烦纸笔。昨日从早起，等君到昏黑。
送陈明府
作者：徐积
朝代：宋
体裁：古风

人而有常德，古人良所贵。乃有陈明府，其如斯所谓。予常察之久，得之辞与气。何以为不忘，比诸大羹味。
送陈长官赴衡阳
作者：徐积
朝代：宋
体裁：古风

楚天摇落霜风早，山色依依江渺渺。洞庭水寒帆影孤，雁声正在衡阳道。君不见屈原憔悴贾生夭，遗恨至今犹未了。日晚江头船住时，行人莫望江边草。
逃席
作者：徐积
朝代：宋
体裁：古风

主人虽好事，其来不知几。胡不筑高垣，胡不关重扉。不敢直道退，遂由邪径归。饮过即有疾，何以慰亲闱。
酬传道
作者：徐积
朝代：宋

有客从东来，乃是徐方秀。言行过乎恭，篇章一何富。顾我白发叟，赠以青瑶枝。我将投木桃，桃始开花时。
酬传道
作者：徐积
朝代：宋

有客从东来，乃是徐方秀。
言行过乎恭，篇章一何富。
顾我白髪叟，赠以青瑶枝。
我将投木桃，桃始开花时。
酬李道源弹琴之句
作者：徐积
朝代：宋

数尺焦桐常在手，知子爱歌兼爱酒。今朝已是二月三，梅花驿使曾来否。古今多少无奈何，古人慷慨良已多。为报陶潜且饮酒，无弦琴上不须歌。漫翁来索诗千首，须与古人沽美酒。近来声调太寻常，不知得似阳春否。漫翁教我歌云何，水远山长春思多。安得桓伊吹短笛，共君慷慨一时歌。
酬李道源弹琴之句·其一
作者：徐积
朝代：宋
体裁：古风

数尺焦桐常在手，知子爱歌兼爱酒。今朝已是二月三，梅花驿使曾来否。古今多少无奈何，古人慷慨良已多。为报陶潜且饮酒，无弦琴上不须歌。
酬李道源弹琴之句·其二
作者：徐积
朝代：宋
体裁：古风

漫翁来索诗千首，须与古人沽美酒。近来声调太寻常，不知得似阳春否。漫翁教我歌云何，水远山长春思多。安得桓伊吹短笛，共君慷慨一时歌。
醉中咏牡丹
作者：徐积
朝代：宋

此花未开时，美子藏深闺。香心若无有，深浅何由知。前日花忽开，美人放出深闺来。春风尽日不相管，莺是郎兮蝶是媒。谁将金钱掷西子，笑中不掩燕脂腮。君王亲执紫金盏，太真又醉白瑶台。此花万态不可说，莫教容易为尘埃。我心虽然淡如水，为花一醉何辞哉。
醉中咏牡丹
作者：徐积
朝代：宋

此花未开时，美子藏深闺。香心若无有，深浅何由知。前日花忽开，美人放出深闺来。春风尽日不相管，莺是郎兮蝶是媒。谁将金钱掷西子，笑中不掩胭脂腮。君王亲执紫我盏，太真又醉白瑶台。此花万态不可说，莫教容易为尘埃。我心虽然淡如水，为花一醉何辞哉。
醉中咏牡丹
作者：徐积
朝代：宋

此花未开时，美子藏深闺。
香心若无有，深浅何由知。
前日花忽开，美人放出深闺来。
春风尽日不相管，鶑是郎兮蝶是媒。
谁将金钱掷西子，笑中不掩燕脂腮。
君王亲执紫金盏，太真又醉白瑶台。
此花万态不可说，莫教容易为尘埃。
我心虽然淡如水，为花一醉何辞哉。
醉仙
作者：徐积
朝代：宋
体裁：七言绝句

曾共诸仙宴紫微，金钟插羽疾于飞。醉魂已望三山去，犹整华冠齐羽衣。
醉起仙
作者：徐积
朝代：宋
体裁：七言绝句

佩环声动出金华，凤引鸾随入绛霞。行到瑶台云路狭，侧身趋避玉妃车。
醉题友人诗后
作者：徐积
朝代：宋

可惜两眼青，不见一室白。为子吟喉乾，使我酒面赤。醉中一夜骑鸾凤，麻姑空敞桃花洞。南楼下去北轩中，西关放过东皋梦。
醉题友人诗后
作者：徐积
朝代：宋

可惜两眼青，不见一室白。
为子吟喉干，使我酒面赤。
醉中一夜骑鸾凤，麻姑空敞桃花洞。
南楼下去北轩中，西关放过东皋梦。
重阳日访马存秀才席上寄崔公太守
作者：徐积
朝代：宋
体裁：七言律诗

区区拖损一紬袍，行到郊居力已劳。有命自知谁畏祸，无灾可避谩登高。黄金菊满花情薄，白玉樽深酒兴豪。尽日使君人不至，渊明吟醉也陶陶。
野花
作者：徐积
朝代：宋
体裁：七言绝句

一点香心寂寞春，牧童归后更无人。谁家庭院栽杨柳，犹自飞花入四邻。
金沙行
作者：徐积
朝代：宋
体裁：古风

关西不雨凡几城，孜孜谁独劳其情。镇潼太守真贤明，驱车远有金沙行。春空破碧幢高旌，东风环佩锵瑶琼。溪翁不钓童不耕，隆隆千里讴歌声。从容祷罢残霞横，莲花顶上微云生。云兮云兮云莫停，霈然一洒尘埃清。
钓者
作者：徐积
朝代：宋
体裁：七言绝句

有人口诵浮云曲，手把潇湘一竿竹。荻花洲上作茅庵，坐看江头浪如屋。
钱塘江潮
作者：徐积
朝代：宋

独派岂从天汉坠，千涛争趁海波还。齐声怒过轰雷鼓，乱沫喷来碎玉山。尘土刮开心目外，冰霜留在骨毛閒。君看江上潮平后，恰似鱼龙战斗閒。沧溟几道入江淮，此独奇哉复怪哉。风雨初随霜练起，雷霆俄送雪山来。岂无海物齐驱过，亦似神兵合阵回。君向西湖亭上看，杭州不信有尘埃。
钱塘江潮·其一
作者：徐积
朝代：宋

独派岂从天汉坠，千涛争趁海波还。齐声怒过轰雷鼓，乱沫喷来碎玉山。尘土刮开心目外，冰霜留在骨毛閒。君看江上潮平后，恰似鱼龙战斗閒。
钱塘江潮·其一
作者：徐积
朝代：宋

独派岂从天汉坠，千涛争趁海波还。
齐声怒过轰雷鼓，乱沫喷来碎玉山。
尘土刮开心目外，冰霜留在骨毛閒。
君看江上潮平后，恰似鱼龙战鬬閒。
钱塘江潮·其二
作者：徐积
朝代：宋

沧溟几道入江淮，此独奇哉复怪哉。风雨初随霜练起，雷霆俄送雪山来。岂无海物齐驱过，亦似神兵合阵回。君向西湖亭上看，杭州不信有尘埃。
钱塘江潮·其二
作者：徐积
朝代：宋

沧溟几道入江淮，此独奇哉復怪哉。
风雨初随霜练起，雷霆俄送雪山来。
岂无海物齐驱过，亦似神兵合阵迴。
君向西湖亭上看，杭州不信有尘埃。
锦被堆
作者：徐积
朝代：宋
体裁：七言律诗

春风萧索为谁张，日暖仍熏百和香。遮处好将罗作帐，衬来堪用玉为床。风吹乱展文君宅，月下还铺宋玉墙。好向谢家池上种，绿波深夜盖鸳鸯。
长春花
作者：徐积
朝代：宋

谁言造物无偏处，独遣春光住此中。叶里深藏云外碧，枝头常借日边红。曾陪桃李开时雨，仍伴梧桐落后风。费尽主人歌与酒，不教閒却卖花翁。一从春色入花来，便把春阳不放回。雪圃未容梅独占，霜篱初约菊同开。长生洞里神仙种，万岁楼前锦绣堆。过尽白驹都不管，绿杨红杏自相催。一谢芳菲更不还，谁何娇步独盘桓。虽于物态为难有，却是时情总易阑。日晒香肌难避暑，雪濡粉面亦禁寒。等閒莫使人知处，长与诗家醉后看。谁与猩猩血染红，重重叠叠费春工。应无暴物侵和气，自有深根藏暖风。每见灵芝三秀了，回看凡艳一时空。如环光景循将遍，又到江南梅信通。枝上疏疏花启房，轻绡重锦迭为裳。更分深浅两般色，不作寻常一面妆。蕣有红华须斗艳，兰虽清节亦交香。吟翁未畅先投笔，为与东君咏海棠。
长春花·其一
作者：徐积
朝代：宋

谁言造物无偏处，独遣春光住此中。
叶裏深藏云外碧，枝头常借日边红。
曾陪桃李开时雨，仍伴梧桐落后风。
费尽主人歌与酒，不教閒却卖花翁。
长春花·其一
作者：徐积
朝代：宋

谁言造物无偏处，独遣春光住此中。叶里深藏云外碧，枝头常借日边红。曾陪桃李开时雨，仍伴梧桐落后风。费尽主人歌与酒，不教閒却卖花翁。
长春花·其三
作者：徐积
朝代：宋
体裁：七言律诗

一谢芳菲更不还，谁何娇步独盘桓。虽于物态为难有，却是时情总易阑。日晒香肌难避暑，雪濡粉面亦禁寒。等閒莫使人知处，长与诗家醉后看。
长春花·其二
作者：徐积
朝代：宋

一从春色入花来，便把春阳不放回。
雪圃未容梅独占，霜篱初约菊同开。
长生洞裏神仙种，万岁楼前锦绣堆。
过尽白驹都不管，绿杨红杏自相催。
长春花·其二
作者：徐积
朝代：宋

一从春色入花来，便把春阳不放回。雪圃未容梅独占，霜篱初约菊同开。长生洞里神仙种，万岁楼前锦绣堆。过尽白驹都不管，绿杨红杏自相催。
长春花·其五
作者：徐积
朝代：宋

枝上疏疏花启房，轻绡重锦迭为裳。更分深浅两般色，不作寻常一面妆。蕣有红华须斗艳，兰虽清节亦交香。吟翁未畅先投笔，为与东君咏海棠。
长春花·其五
作者：徐积
朝代：宋

枝上疏疏花启房，轻绡重锦迭为裳。
更分深浅两般色，不作寻常一面妆。
蕣有红华须鬬艷，兰虽清节亦交香。
吟翁未畅先投笔，为与东君咏海棠。
长春花·其四
作者：徐积
朝代：宋

谁与猩猩血染红，重重叠叠费春工。应无暴物侵和气，自有深根藏暖风。每见灵芝三秀了，回看凡艳一时空。如环光景循将遍，又到江南梅信通。
长春花·其四
作者：徐积
朝代：宋

谁与猩猩血染红，重重迭迭费春工。
应无暴物侵和气，自有深根藏暖风。
每见灵芝三秀了，回看凡艷一时空。
如环光景循将遍，又到江南梅信通。
閒仙
作者：徐积
朝代：宋
体裁：七言绝句

先生坐时云满裳，先生卧时云满床。白云终日自来去，若比先生云尚忙。
问杨柳
作者：徐积
朝代：宋
体裁：七言绝句

我爱风流杨柳枝，杨柳如何报我诗。落花满面春风晓，借与丝鞭走马时。
闵仙
作者：徐积
朝代：宋
体裁：七言绝句

祸福之来本自求，世人闻语不回头。但知自快身前欲，不道永为身后羞。
阎博士挽词
作者：徐积
朝代：宋

可惜方刚士，平生气貌严。有朋搔白首，无路吊苍髯。地下新潜德，人閒故养恬。儒林与孝友，二传子须添。一梦龙蛇后，难寻博士星。所居城见月，仍用柏为庭。白马车齐送，黄宫户永扃。松陵今夜客，恸哭入冥冥。
阎博士挽词·其一
作者：徐积
朝代：宋

可惜方刚士，平生气貌严。有朋搔白首，无路吊苍髯。地下新潜德，人閒故养恬。儒林与孝友，二传子须添。
阎博士輓词·其一
作者：徐积
朝代：宋

可惜方刚士，平生气貌严。
有朋搔白首，无路弔苍髯。
地下新潜德，人閒故养恬。
儒林与孝友，二传子须添。
阎博士輓词·其二
作者：徐积
朝代：宋
体裁：五言律诗

一梦龙蛇后，难寻博士星。所居城见月，仍用柏为庭。白马车齐送，黄宫户永扃。松陵今夜客，恸哭入冥冥。
除夜
作者：徐积
朝代：宋

春意匆匆又欲还，一年都似片时閒。青云有路终须到，白日无情不暂閒。任老岂妨修古道，更贫未肯忆深山。明朝献寿何为祝，长著斑衣奉母颜。但得文章与道深，年来年去不关心。几时上得青云后，两鬓从教白发侵。匣内深藏三尺剑，樽前独抱一张琴。辞高调古弹将晓，待倩春风听此音。一灯高照草堂中，大笑高歌送岁穷。柳色花光将属我，雪寒霜凛任相攻。铜壶漏促三更尽，白玉樽深一釂空。待到平明无别事，只将诗句赠春风。
除夜·其一
作者：徐积
朝代：宋

春意匆匆又欲还，一年都似片时閒。
青云有路终须到，白日无情不暂閒。
任老岂妨修古道，更贫未肯忆深山。
明朝献寿何为祝，长着斑衣奉母颜。
除夜·其一
作者：徐积
朝代：宋

春意匆匆又欲还，一年都似片时閒。青云有路终须到，白日无情不暂閒。任老岂妨修古道，更贫未肯忆深山。明朝献寿何为祝，长著斑衣奉母颜。
除夜·其三
作者：徐积
朝代：宋

一灯高照草堂中，大笑高歌送岁穷。柳色花光将属我，雪寒霜凛任相攻。铜壶漏促三更尽，白玉樽深一釂空。待到平明无别事，只将诗句赠春风。
除夜·其三
作者：徐积
朝代：宋

一灯高照草堂中，大笑高歌送岁穷。
柳色花光将属我，雪寒霜凛任相攻。
铜壶漏促三更尽，白玉罇深一釂空。
待到平明无别事，只将诗句赠春风。
除夜·其二
作者：徐积
朝代：宋

但得文章与道深，年来年去不关心。几时上得青云后，两鬓从教白发侵。匣内深藏三尺剑，樽前独抱一张琴。辞高调古弹将晓，待倩春风听此音。
除夜·其二
作者：徐积
朝代：宋

但得文章与道深，年来年去不关心。
几时上得青云后，两鬓从教白髪侵。
匣内深藏三尺剑，罇前独抱一张琴。
辞高调古弹将晓，待倩春风听此音。
除夜·其四
作者：徐积
朝代：宋
体裁：七言绝句

前日慈闱献寿觥，为亲歌咏祝长生。被君翻作阳春曲，却使巴人和不成。
雁从何处来
作者：徐积
朝代：宋
体裁：古风

雁从何处来，正望东南飞。毛閒认白露，肚下看残晖。浮云共烟水，日夜为所依。衡阳是故山，但恐故人稀。
雪
作者：徐积
朝代：宋

淮上飞花正皓然，日车月御欲停鞭。千形凛凛如无地，一片苍苍忽露天。洞口似迷山路处，斗閒疑泛海槎年。长瓢酒挹云泉酿，大轴诗题锦水笺。僧舍手抔留煮茗，渔庵瓶贮借烹鲜。喜馀稻糁投饥喙，惭乏绨袍赠冻肩。白里好张红步障，猛中宜摆绛戎旃。扫开寥廓凭风帚，抉去纷纭忆剑仙。猎火正燃云有焰，旅庖何在突无烟。未应门外同袁子，曾买污莱数亩田。君看飞雪竞翩翩，云将争驱正著鞭。人望已酬残腊后，物华兼值早梅天。招沽北掾输平日，走马西州忆少年。漏屋旋消濡弊褐，破窗穿过湿馀笺。蹄涔易见真洼满，粪土难辞伪色鲜。席户冷灰人削迹，朱门热炙客摩肩。纷纷万事还如此，寂寂幽怀尽舍旃。流水明中争趁月，断鸿深处独藏仙。谁家渔棹空闻笛，何处樵村只见烟。最好耕农相贺了，牛衣醉卧夕阳田。侯款诸祠方彻奠，车回五骏既投鞭。云如大练生淮浦，雪似繁星落楚天。有客弄花知乐岁，何人感物惜流年。南城病仆惟沽酒，西郭诗章但买笺。隐伏急因明处见，垢污多自夜来鲜。佣将粺谷才糊口，拾去濡薪未息肩。白面韝鹰红锦臂，乌山围兽赤缯旃。却燃灯坐疑为梦，欲上楼看恐有仙。玉镜台前侵皓月，碧纱窗外弄青烟。树头还有鸿栖否，船是寒沙水畔田。诸少逸驾追无前，我乘驽马持短鞭。更添一老爱白雪，但开两眼寻青天。诗中戈矛欲挥我，君家伯仲空忘年。摇笔吟哦有裂管，倒囊抖擞无遗笺。谁知群形消即露，却还本质污与鲜。田庐有蓬尚塞户，樵衣无布堪补肩。群儿上垄刍且牧，孤戍曝日旗与旃。人閒安得真洞府，空中失脚飞神仙。明月随来会星弁，白云迎去升紫烟。溪湾留下断虹卧，山阴亦有玲珑田。一夜五宫星茫然，投壶笑电挥赤鞭。何物变为淮上雪，馀花散入江南天。东家乞火温稚子，西邻赊酒娱高年。樵翁头上笠戴月，渔父手中帆卷笺。庾子贞家但寻菜，鲍通直辈弥矜鲜。卞郎方弄瓠杯杓，浙帅已亡羊髀肩。当门正好张敝席，隔篱可笑窥华旃。最是珊珊上楼佩，恰如冉冉升空仙。牵牛童儿饮河汉，扶犁老子耕云烟。漫翁何处拾瑶草，自有梅花大庾田。江西词客休刺船，马上俊郎休弄鞭。且看满城花落地，恰如穷谷晓时天。松林独干凌坚操，麦垄疏毛白少年。犬信宜将筒护纸，鸿书须用帛为笺。月中两艳非投暗，物里千形不较鲜。最好一环围井口，有时数点露山肩。纷来上相挥长麈，侧去诸卿蔽曲旃。水畔谁为佩珠女，车中人是行云仙。吟裁笛竹清梅瘦，忽爨琴桐湿更烟。近日无钱酬酒媪，且教借卖漫翁田。昨霄梦看六龙渊，鹤御惊回坠晓鞭。万顷落花春晚后，一床清水月明天。门无黄雀张罗地，室有玄熊应梦年。入竹好鸣寒玉佩，寄梅兼附白云笺。杨妃绣段披方稳，李逸乌纱裹更鲜。避色莫投妆妇指，弄香须扑舞蛾肩。群乌噪过巢无树，一兔奔归猎有旃。溪叟正如翘苇鹭，山翁弥似出尘仙。僧檐鸟伺斋馀饭，客灶猫栖爨后烟。且报漫翁来掘壁，墙閒便是我家田。吟怀忽共雪纷然，罪逆馀骸自可鞭。罔极之恩无报日，难平所感欲呼天。身骑騕袅成童岁，手握狻猊未丱年。三釂冷醅将及斗，一挥醉笔恰盈笺。当时饰束头毛绿，今日衣濡眦血鲜。楚泮师儒新腼目，秦关父老旧随肩。中心但比孤青桧，外物无庸大赤旃。每指多图为酖毒，自言寡欲即神仙。房中得子眠温席，突外从人笑冷烟。以此终身慰泉壤，不须问舍与求田。荀翁犹慕李膺贤，漫叟当车我执鞭。辕下两骖将逐骥，墙閒一穴欲窥天。兵锋甚锐逢今日，铁阵横行记昔年。将钺挥金何用剑，檄书插羽不须笺。勇骑龙子神弥俊，笑扼犀吭血正鲜。一鼓已输元帅手，双矛将解敌人肩。我徒北首思投甲，子使西来约卷旃。自是见羸谋饵虏，却云养气欲希仙。已严军令除添灶，但恐师期忽举烟。设若渝盟相掩袭，冲车突骑占平田。
雪·其一
作者：徐积
朝代：宋

淮上飞花正皓然，日车月御欲停鞭。千形凛凛如无地，一片苍苍忽露天。洞口似迷山路处，斗閒疑泛海槎年。长瓢酒挹云泉酿，大轴诗题锦水笺。僧舍手抔留煮茗，渔庵瓶贮借烹鲜。喜馀稻糁投饥喙，惭乏绨袍赠冻肩。白里好张红步障，猛中宜摆绛戎旃。扫开寥廓凭风帚，抉去纷纭忆剑仙。猎火正燃云有焰，旅庖何在突无烟。未应门外同袁子，曾买污莱数亩田。
雪·其一
作者：徐积
朝代：宋

淮上飞花正皓然，日车月御欲停鞭。
千形凛凛如无地，一片苍苍忽露天。
洞口似迷山路处，斗閒疑泛海槎年。
长瓢酒挹云泉酿，大轴诗题锦水笺。
僧舍手抔留煮茗，渔庵缾贮借烹鲜。
喜余稻糁投饥喙，惭乏绨袍赠冻肩。
白裏好张红步障，猛中宜摆绛戎旃。
扫开寥廓凭风帚，抉去纷纭忆剑仙。
猎火正燃云有焰，旅庖何在突无烟。
未应门外同袁子，曾买污莱数亩田。
雪·其一〇
作者：徐积
朝代：宋

团团藓晕埋青钱，稍稍竹树藏绀鞭。
鸬鷀覆水鱼沉渊，罞罿蔽地禽冲天。
梅房处女鶑坐禅，草头稚子松耆年。
浮光飞沫人游川，斜行大字鸿书笺。
壮士可论持守坚，美人休说容华鲜。
乞余之夫尤慕羶，附炎之子弥胁肩。
穿花走马锦藏鞯，垂云阅武车张旃。
虢姨满路空遗钿，陈妃倚阁真神仙。
有人情似山中泉，其情浓如春深烟。
留下断芦云蓑篇，长令雪满淮之田。
雪·其七
作者：徐积
朝代：宋

昨霄梦看六龙渊，鹤御惊回坠晓鞭。
万顷落花春晚后，一床清水月明天。
门无黄雀张罗地，室有玄熊应梦年。
入竹好鸣寒玉佩，寄梅兼附白云笺。
杨妃绣段披方稳，李逸乌纱裹更鲜。
避色莫投妆妇指，弄香须扑舞蛾肩。
羣乌噪过巢无树，一兔奔归猎有旃。
溪叟正如翘苇鹭，山翁弥似出尘仙。
僧檐鸟伺斋余饭，客竈猫栖爨后烟。
且报漫翁来掘壁，墙閒便是我家田。
雪·其七
作者：徐积
朝代：宋

昨霄梦看六龙渊，鹤御惊回坠晓鞭。万顷落花春晚后，一床清水月明天。门无黄雀张罗地，室有玄熊应梦年。入竹好鸣寒玉佩，寄梅兼附白云笺。杨妃绣段披方稳，李逸乌纱裹更鲜。避色莫投妆妇指，弄香须扑舞蛾肩。群乌噪过巢无树，一兔奔归猎有旃。溪叟正如翘苇鹭，山翁弥似出尘仙。僧檐鸟伺斋馀饭，客灶猫栖爨后烟。且报漫翁来掘壁，墙閒便是我家田。
雪·其三
作者：徐积
朝代：宋

侯款诸祠方彻奠，车回五骏既投鞭。云如大练生淮浦，雪似繁星落楚天。有客弄花知乐岁，何人感物惜流年。南城病仆惟沽酒，西郭诗章但买笺。隐伏急因明处见，垢污多自夜来鲜。佣将粺谷才糊口，拾去濡薪未息肩。白面韝鹰红锦臂，乌山围兽赤缯旃。却燃灯坐疑为梦，欲上楼看恐有仙。玉镜台前侵皓月，碧纱窗外弄青烟。树头还有鸿栖否，船是寒沙水畔田。
雪·其三
作者：徐积
朝代：宋

侯款诸祠方彻奠，车回五骏既投鞭。
云如大练生淮浦，雪似繁星落楚天。
有客弄花知乐岁，何人感物惜流年。
南城病仆惟沽酒，西郭诗章但买笺。
隠伏急因明处见，垢污多自夜来鲜。
佣将粺谷纔餬口，拾去濡薪未息肩。
白面鞴鹰红锦臂，乌山围兽赤缯旃。
却燃灯坐疑为梦，欲上楼看恐有仙。
玉镜台前侵皓月，碧纱窗外弄青烟。
树头还有鸿栖否，船是寒沙水畔田。
雪·其九
作者：徐积
朝代：宋

荀翁犹慕李膺贤，漫叟当车我执鞭。辕下两骖将逐骥，墙閒一穴欲窥天。兵锋甚锐逢今日，铁阵横行记昔年。将钺挥金何用剑，檄书插羽不须笺。勇骑龙子神弥俊，笑扼犀吭血正鲜。一鼓已输元帅手，双矛将解敌人肩。我徒北首思投甲，子使西来约卷旃。自是见羸谋饵虏，却云养气欲希仙。已严军令除添灶，但恐师期忽举烟。设若渝盟相掩袭，冲车突骑占平田。
雪·其九
作者：徐积
朝代：宋

荀翁犹慕李膺贤，漫叟当车我执鞭。
辕下两骖将逐骥，墙閒一穴欲窥天。
兵锋甚锐逢今日，铁阵横行记昔年。
将钺挥金何用剑，檄书插羽不须笺。
勇骑龙子神弥俊，笑扼犀吭血正鲜。
一鼓已输元帅手，双矛将解敌人肩。
我徒北首思投甲，子使西来约卷旃。
自是见羸谋饵虏，却云养气欲希仙。
已严军令除添竈，但恐师期忽举烟。
设若渝盟相掩袭，衝车突骑占平田。
雪·其二
作者：徐积
朝代：宋

君看飞雪竞翩翩，云将争驱正着鞭。
人望已酬残腊后，物华兼值早梅天。
招沽北掾输平日，走马西州忆少年。
漏屋旋消濡弊褐，破窗穿过湿余笺。
蹄涔易见真漥满，粪土难辞僞色鲜。
席户冷灰人削迹，朱门热炙客摩肩。
纷纷万事还如此，寂寂幽怀尽舍旃。
流水明中争趁月，断鸿深处独藏仙。
谁家渔棹空闻笛，何处樵村只见烟。
最好耕农相贺了，牛衣醉卧夕阳田。
雪·其二
作者：徐积
朝代：宋

君看飞雪竞翩翩，云将争驱正著鞭。人望已酬残腊后，物华兼值早梅天。招沽北掾输平日，走马西州忆少年。漏屋旋消濡弊褐，破窗穿过湿馀笺。蹄涔易见真洼满，粪土难辞伪色鲜。席户冷灰人削迹，朱门热炙客摩肩。纷纷万事还如此，寂寂幽怀尽舍旃。流水明中争趁月，断鸿深处独藏仙。谁家渔棹空闻笛，何处樵村只见烟。最好耕农相贺了，牛衣醉卧夕阳田。
雪·其五
作者：徐积
朝代：宋

一夜五宫星茫然，投壶笑电挥赤鞭。
何物变为淮上雪，余花散入江南天。
东家乞火温稚子，西邻赊酒娱高年。
樵翁头上笠戴月，渔父手中帆卷笺。
庾子贞家但寻菜，鲍通直辈弥矜鲜。
卞郎方弄瓠杯杓，浙帅已亡羊髀肩。
当门正好张敝席，隔篱可笑窥华旃。
最是珊珊上楼佩，恰如冉冉升空仙。
牵牛童儿饮河汉，扶犁老子耕云烟。
漫翁何处拾瑶草，自有梅花大庾田。
雪·其五
作者：徐积
朝代：宋

一夜五宫星茫然，投壶笑电挥赤鞭。何物变为淮上雪，馀花散入江南天。东家乞火温稚子，西邻赊酒娱高年。樵翁头上笠戴月，渔父手中帆卷笺。庾子贞家但寻菜，鲍通直辈弥矜鲜。卞郎方弄瓠杯杓，浙帅已亡羊髀肩。当门正好张敝席，隔篱可笑窥华旃。最是珊珊上楼佩，恰如冉冉升空仙。牵牛童儿饮河汉，扶犁老子耕云烟。漫翁何处拾瑶草，自有梅花大庾田。
雪·其八
作者：徐积
朝代：宋

吟怀忽共雪纷然，罪逆余骸自可鞭。
罔极之恩无报日，难平所感欲呼天。
身骑騕褭成童岁，手握狻猊未丱年。
三釂冷醅将及斗，一挥醉笔恰盈笺。
当时饰束头毛绿，今日衣濡眦血鲜。
楚泮师儒新腼目，秦关父老旧随肩。
中心但比孤青桧，外物无庸大赤旃。
每指多图为酖毒，自言寡欲即神仙。
房中得子眠温席，突外从人笑冷烟。
以此终身慰泉壤，不须问舍与求田。
雪·其八
作者：徐积
朝代：宋

吟怀忽共雪纷然，罪逆馀骸自可鞭。罔极之恩无报日，难平所感欲呼天。身骑騕袅成童岁，手握狻猊未丱年。三釂冷醅将及斗，一挥醉笔恰盈笺。当时饰束头毛绿，今日衣濡眦血鲜。楚泮师儒新腼目，秦关父老旧随肩。中心但比孤青桧，外物无庸大赤旃。每指多图为酖毒，自言寡欲即神仙。房中得子眠温席，突外从人笑冷烟。以此终身慰泉壤，不须问舍与求田。
雪·其六
作者：徐积
朝代：宋

江西词客休刺船，马上俊郎休弄鞭。且看满城花落地，恰如穷谷晓时天。松林独干凌坚操，麦垄疏毛白少年。犬信宜将筒护纸，鸿书须用帛为笺。月中两艳非投暗，物里千形不较鲜。最好一环围井口，有时数点露山肩。纷来上相挥长麈，侧去诸卿蔽曲旃。水畔谁为佩珠女，车中人是行云仙。吟裁笛竹清梅瘦，忽爨琴桐湿更烟。近日无钱酬酒媪，且教借卖漫翁田。
雪·其六
作者：徐积
朝代：宋

江西词客休刺船，马上俊郎休弄鞭。
且看满城花落地，恰如穷谷晓时天。
松林独干凌坚操，麦垄疏毛白少年。
犬信宜将筒护纸，鸿书须用帛为笺。
月中两艷非投暗，物裏千形不较鲜。
最好一环围井口，有时数点露山肩。
纷来上相挥长麈，侧去诸卿蔽曲旃。
水畔谁为佩珠女，车中人是行云仙。
吟裁笛竹清梅瘦，忽爨琴桐湿更烟。
近日无钱酬酒媪，且教借卖漫翁田。
雪·其十
作者：徐积
朝代：宋

团团藓晕埋青钱，稍稍竹树藏绀鞭。鸬鹚覆水鱼沉渊，罞罿蔽地禽冲天。梅房处女莺坐禅，草头稚子松耆年。浮光飞沫人游川，斜行大字鸿书笺。壮士可论持守坚，美人休说容华鲜。乞馀之夫尤慕膻，附炎之子弥胁肩。穿花走马锦藏鞯，垂云阅武车张旃。虢姨满路空遗钿，陈妃倚阁真神仙。有人情似山中泉，其情浓如春深烟。留下断芦云蓑篇，长令雪满淮之田。
雪·其四
作者：徐积
朝代：宋

诸少逸驾追无前，我乘驽马持短鞭。
更添一老爱白雪，但开两眼寻青天。
诗中戈矛欲挥我，君家伯仲空忘年。
摇笔吟哦有裂管，倒囊抖擞无遗笺。
谁知羣形消即露，却还本质污与鲜。
田庐有蓬尚塞户，樵衣无布堪补肩。
羣儿上垄刍且牧，孤戍曝日旗与旃。
人閒安得真洞府，空中失脚飞神仙。
明月随来会星弁，白云迎去升紫烟。
溪湾留下断虹卧，山阴亦有玲珑田。
雪·其四
作者：徐积
朝代：宋

诸少逸驾追无前，我乘驽马持短鞭。更添一老爱白雪，但开两眼寻青天。诗中戈矛欲挥我，君家伯仲空忘年。摇笔吟哦有裂管，倒囊抖擞无遗笺。谁知群形消即露，却还本质污与鲜。田庐有蓬尚塞户，樵衣无布堪补肩。群儿上垄刍且牧，孤戍曝日旗与旃。人閒安得真洞府，空中失脚飞神仙。明月随来会星弁，白云迎去升紫烟。溪湾留下断虹卧，山阴亦有玲珑田。
雪中书事
作者：徐积
朝代：宋
体裁：七言绝句

闻道西家高捲帘，昂头吟笑雪花天。东家正泛一杯酒，北望孀亲夜不眠。
雪仙
作者：徐积
朝代：宋
体裁：七言绝句

九重天路忽难通，谁与传书寄阆风。鹤驭三千无处觅，银潢万丈一时空。
韦侍郎挽词·其一
作者：徐积
朝代：宋

彻殡哀铃动，蒙棺素币舒。明旌先启路，画翣侧随车。长夜玄堂近，平生燕坐虚。须臾泉户阖，挽绋且徐徐。
韦侍郎輓词·其一
作者：徐积
朝代：宋

彻殡哀铃动，蒙棺素币舒。
明旌先启路，画翣侧随车。
长夜玄堂近，平生燕坐虚。
须臾泉户阖，輓绋且徐徐。
韦侍郎輓词·其二
作者：徐积
朝代：宋
体裁：古风

野水鹤犹回，旧山云不归。不归将奈何，但恐云无依。公是吴中老，吴人爱公好。公好不来归，泪湿江边草。
项羽别虞姬
作者：徐积
朝代：宋

垓下将军夜枕戈，半夜忽然闻楚歌。词酸调苦不可听，拔山力尽无如何。将军夜起帐中舞，八百儿郎泪如雨。此时上马复何言，虞兮虞兮奈何汝。
项羽别虞姬
作者：徐积
朝代：宋

垓下将军夜枕戈，半夜忽然闻楚歌。
词酸调苦不可听，拔山力尽无如何。
将军夜起帐中舞，八百儿郎泪如雨。
此时上马復何言，虞兮虞兮奈何汝。
题东轩·其一
作者：徐积
朝代：宋
体裁：五言律诗

我有东轩景，喜君为此行。一如旷野外，四面好风生。但见云连树，不知山是城。重来如有约，秋水夕阳明。
题东轩·其二
作者：徐积
朝代：宋
体裁：七言绝句

我家东轩好凭栏，柳一林边水一湾。城下人烟都似野，城头云树恰如山。
题寄亭
作者：徐积
朝代：宋

大抵人閒同一寓，外物之来寓中寓。
主人于尔本无心，谁使之来谁使去。
来时无所增吾悦，去时谈笑亦不辍。
惟有山叟与溪翁，屋裏閒云船上月。
一从古往成蹉跎，失之则憾得之歌。
不从平路从风波，或遭陷穽或网罗。
有人嚙臂遗其亲，有人之楚復之秦。
侯门洒扫宁苦辛，牛衣涕泣伤贱贫。
谁人衒鬻来上书，谁人乞贷留公车。
谁人入关便弃繻，谁思躣马疾其驱。
更有隋时二隠夫，欲将林壑谋金朱。
倒行之辈尤可吁，当时自欲烹其躯。
却是扬雄所性恬，谁须名字学韦贤。
积薪可恨汲生言，不道真风任自然。
自然处者其为谁，以寄名亭如此奇。
俗人所患在失之，安知达者静者心平夷。
达者洞然无所蔽，静者泊然无所累。
无蔽无累无所营，其中主者性与诚。
登斯亭兮观斯名，人閒万事皆可平。
题寄亭
作者：徐积
朝代：宋

大抵人閒同一寓，外物之来寓中寓。主人于尔本无心，谁使之来谁使去。来时无所增吾悦，去时谈笑亦不辍。惟有山叟与溪翁，屋里閒云船上月。一从古往成蹉跎，失之则憾得之歌。不从平路从风波，或遭陷阱或网罗。有人啮臂遗其亲，有人之楚复之秦。侯门洒扫宁苦辛，牛衣涕泣伤贱贫。谁人衒鬻来上书，谁人乞贷留公车。谁人入关便弃繻，谁思躣马疾其驱。更有隋时二隐夫，欲将林壑谋金朱。倒行之辈尤可吁，当时自欲烹其躯。却是扬雄所性恬，谁须名字学韦贤。积薪可恨汲生言，不道真风任自然。自然处者其为谁，以寄名亭如此奇。俗人所患在失之，安知达者静者心平夷。达者洞然无所蔽，静者泊然无所累。无蔽无累无所营，其中主者性与诚。登斯亭兮观斯名，人閒万事皆可平。
题扇·儒扇
作者：徐积
朝代：宋
体裁：五言绝句

讲罢穷神易，吟成泣鬼文。心营四海事，手握一环云。
题扇·妆妇扇
作者：徐积
朝代：宋
体裁：五言绝句

妾貌非不奇，行坐自遮面。楼上晓妆成，楼下无人见。
题扇·孀妇扇
作者：徐积
朝代：宋
体裁：五言绝句

已写共姜誓，仍题督护歌。更无脂粉污，唯有泪痕多。
题扇·寝妇扇
作者：徐积
朝代：宋
体裁：五言绝句

酒阑歌已阕，解佩灯先灭。罗帐隔清风，玉腕摇明月。
题扇·离妇扇
作者：徐积
朝代：宋
体裁：七言绝句

年来不把紫箫吹，玉指掺掺弄素辉。一自征人渡辽去，唯有清风动妾衣。
题扇·贞女扇
作者：徐积
朝代：宋
体裁：五言绝句

妾非宋家邻，亦笑巫山神。便是楚王来，掩面不从人。
题扇·贞妇扇
作者：徐积
朝代：宋
体裁：五言绝句

笑亦待君掩，泣亦待君遮。黄金买不见，妾貌好如花。
题扇·贫女扇
作者：徐积
朝代：宋
体裁：古风

妾有一尺绢，已为身上衣。自织清溪蒲，团团手中持。朝寻麦陇去，暮汲水泉归。无人不看妾，不使见蛾眉。
题扇·道扇
作者：徐积
朝代：宋
体裁：五言绝句

携待真坛醮，摇吟玉笈书。面题金鼎诀，背画五云车。
题扇·释扇
作者：徐积
朝代：宋
体裁：五言绝句

把月行杉径，将风上竹轩。倒持敲磬罢，还指佛书言。
题淮阴泰山行宫庙
作者：徐积
朝代：宋
体裁：四言诗

泰山隆隆，作镇于东。有如配林，在淮之阴。厥庙维严，厥貌维肖。斯民奉之，是为别庙。
题紫极宫
作者：徐积
朝代：宋

不须骑凤跨鲸鰲，来访蓬宫是我曹。
玉笈着书金简重，碧牌题字紫垣高。
因思大道閒閒意，顿觉浮生事事劳。
一榻清风曾昼卧，略无尘梦及三刀。
题紫极宫
作者：徐积
朝代：宋

不须骑凤跨鲸鳌，来访蓬宫是我曹。玉笈著书金简重，碧牌题字紫垣高。因思大道閒閒意，顿觉浮生事事劳。一榻清风曾昼卧，略无尘梦及三刀。
飞仙
作者：徐积
朝代：宋

不用骖鸾不御风，腾身拖袂便乘空。方从碧海游三岛，却驾烟霞上紫宫。十万里馀都一息，须知此道非人力。有时閒望玉山游，鸾凤满天追不得。
飞仙·其一
作者：徐积
朝代：宋
体裁：七言绝句

不用骖鸾不御风，腾身拖袂便乘空。方从碧海游三岛，却驾烟霞上紫宫。
飞仙·其二
作者：徐积
朝代：宋

十万里余都一息，须知此道非人力。
有时閒望玉山游，鸾凤满天追不得。
飞仙·其二
作者：徐积
朝代：宋

十万里馀都一息，须知此道非人力。有时閒望玉山游，鸾凤满天追不得。
饥仙
作者：徐积
朝代：宋
体裁：七言绝句

粮虽不足气常充，真是根源久是功。真久不惟能养气，幽明亦可感而通。
饱仙
作者：徐积
朝代：宋

谁道真人能辟谷，先生每食无余肉。
邻家便是忍饥仙，餬口之粮犹不足。
饱仙
作者：徐积
朝代：宋

谁道真人能辟谷，先生每食无馀肉。邻家便是忍饥仙，糊口之粮犹不足。
高楼春
作者：徐积
朝代：宋

山阳有客似相如，身着儒衣当酒垆。
尘埃市井不到处，烟霞往往生衣裾。
一竿横挂数幅帛，题云酒味如醍醐。
三月高楼满春色，椒浆琼液盈金壶。
盘罗江笋烹淮鱼，樱实赤玉梅绀肤。
弹丝敲金半空裏，醉挥玉爵撞珊瑚。
凭阑直下是烟火，坐上清风凌太虚。
夜深正然红蜡烛，罗幕遮风留客宿。
是人俱爱何家楼，自是何君德如玉。
高楼春
作者：徐积
朝代：宋

山阳有客似相如，身著儒衣当酒垆。尘埃市井不到处，烟霞往往生衣裾。一竿横挂数幅帛，题云酒味如醍醐。三月高楼满春色，椒浆琼液盈金壶。盘罗江笋烹淮鱼，樱实赤玉梅绀肤。弹丝敲金半空里，醉挥玉爵撞珊瑚。凭阑直下是烟火，坐上清风凌太虚。夜深正然红蜡烛，罗幕遮风留客宿。是人俱爱何家楼，自是何君德如玉。
鲁恭王祠
作者：徐积
朝代：宋

帝子非无贤，孰有恭王者。
脱身辞汉储，一芥视天下。
勇故不失义，智故不失几。
身既脱诸险，德亦潜其辉。
羣姦非无目，浑浑无罅窥。
阴谋不得奋，佞舌不得施。
以此终其身，万世不可非。
初王受汉封，奉诏实都鲁。
如何千载后，庙貌在东楚。
岂非王之赐，生尝及兹土。
所以淮上人，世世作神宇。
然而鬼神道，不可接形声。
所感唯以德，所通唯以诚。
去年冬不雪，江淮非一城。
人心谁无戚，蔡守最不宁。
守乃款王祠，俯伏祈于廷。
其日腊且尽，其夕大雪零。
前驱方入郭，后乘犹在垧。
田者欢于野，途者欢于行。
如饥哺斯食，如疾医斯平。
骄阳遁无迹，和气来有形。
因知王之心，虽殁不变更。
好诚而乐义，凛凛如平生。
一祷辄已应，为赐良不轻。
侯拜神之贶，民歌侯之明。
鲁恭王祠
作者：徐积
朝代：宋

帝子非无贤，孰有恭王者。脱身辞汉储，一芥视天下。勇故不失义，智故不失几。身既脱诸险，德亦潜其辉。群奸非无目，浑浑无罅窥。阴谋不得奋，佞舌不得施。以此终其身，万世不可非。初王受汉封，奉诏实都鲁。如何千载后，庙貌在东楚。岂非王之赐，生尝及兹土。所以淮上人，世世作神宇。然而鬼神道，不可接形声。所感唯以德，所通唯以诚。去年冬不雪，江淮非一城。人心谁无戚，蔡守最不宁。守乃款王祠，俯伏祈于廷。其日腊且尽，其夕大雪零。前驱方入郭，后乘犹在坰。田者欢于野，途者欢于行。如饥哺斯食，如疾医斯平。骄阳遁无迹，和气来有形。因知王之心，虽殁不变更。好诚而乐义，凛凛如平生。一祷辄已应，为赐良不轻。侯拜神之贶，民歌侯之明。
鸾
作者：徐积
朝代：宋
体裁：七言绝句

吹箫台上曾歌舞，留住秦云伴秦女。近来长趁紫宸朝，麟凤肩随龙接武。
鹤
作者：徐积
朝代：宋

任教鸡鹜争糠秕，脱身一举三千里。如今直入凤凰池，口啄琅玕饮瑶水。旧群流落在人閒，为趁稻粱飞不起。
鹤
作者：徐积
朝代：宋

任教鸡鹜争糠粃，脱身一举三千里。
如今直入凤凰池，口啄琅玕饮瑶水。
旧羣流落在人閒，为趁稻粱飞不起。
麻姑
作者：徐积
朝代：宋

折尽青林多少花，麻姑却在蔡经家。瑶台好醉无人醉，凤怨鸾栖空暮霞。不道风尘良苦辛，却停仙仗醉红尘。青鸾一去无消息，只被麻姑误杀人。
麻姑·其一
作者：徐积
朝代：宋
体裁：七言绝句

折尽青林多少花，麻姑却在蔡经家。瑶台好醉无人醉，凤怨鸾栖空暮霞。
麻姑·其二
作者：徐积
朝代：宋
体裁：七言绝句

不道风尘良苦辛，却停仙仗醉红尘。青鸾一去无消息，只被麻姑误杀人。
龙
作者：徐积
朝代：宋
体裁：古风

云是口中气，雨是口中沫。口中嘘吸须臾閒，天下焦枯一时活。
一片花飛減却春
作者：徐積
朝代：宋

一片花飛減却春，共君同作管花人。
急將步障圍載圃，莫使狂風近四鄰。
一生多恨瘦纖纖
作者：徐積
朝代：宋

一生多恨瘦纖纖，染盡春華綠試圓。
十二樓臺寒怕雨，九重宮殿煖愁烟。
城邊放客尋花路，溪畔留人載酒船。
莫向壩陵橋上望，白雲流水舊山川。
一般花下飲一盞
作者：徐積
朝代：宋

一般花下飲一盞，但是花開不須揀。
亂紅亂翠已迷人，猶望桃源迴醉眼。
三月三日作
作者：徐積
朝代：宋

今朝乃是三月三，三分春色二分去。
一分春色能幾多，吟翁老病無如何。
却思翁在秦中時，年少愛遊山與溪。
其時人物如神仙，手携酒榼擎花枝。
人不惜錢似癡騃，乞者與之見者買。
人人俱著好衣裳，處處紛紛成五采。
山上山前鬧如市，人半歸時城欲閉。
西溪最是柏坡頭，人家占却無閒地。
更有幾處入城早，清明上巳踏芳草。
若無疾病與死亡，人家大抵無煩惱。
上林殿院次公·其一
作者：徐積
朝代：宋

身雖老矣心彌壯，義必爲之世所諳。
新著繡衣行殿內，又騎驄馬使淮南。
升堂避席非常禮，就室迂身共燕談。
更問熊熊與老老，應咍稚女拜而參。
上林殿院次公·其七
作者：徐積
朝代：宋

三歎枉教陪一唱，詩仙爭肯伴樵夫。
金刀刮盡塵埃氣，玉水洗成冰雪膚。
涸胃已慙搜思竭，乾喉兼覺出羣麤。
餘篇只等功成後，留和棹歌尋五湖。
上林殿院次公·其三
作者：徐積
朝代：宋

衰翁大半白髭鬚，活到明年六十餘。
未死須爲治河說，此生難就賑饑書。
西菴共坐諸僧榻，南郭親逢大使車。
記得偶同詩韵否，淮東使者亦嗟歔。
上林殿院次公·其九
作者：徐積
朝代：宋

林氏家藏萬帙書，五船便可當五車。
別顧客舟施坐榻，更謀官舫作行厨。
寫時教子烘青竹，讀處呼童捉蠹魚。
悔不早知都借取，終身挾策灌園蔬。
上林殿院次公·其二
作者：徐積
朝代：宋

一從縉笏垂紳後，所至官曹不苟拘。
皓首積成高世義，赤心傾在逆鱗書。
溫如冬日人之望，嚴載秋霜使者車。
以愛以威無不濟，恩從城市入田廬。
上林殿院次公·其五
作者：徐積
朝代：宋

閉門老子卧遊山，心去穿雲身自閒。
平地散仙曾有號，坐曹爲吏亦何顔。
吟詩著屐都無齒，探月開門更不關。
酒後愛逢花後發，花枝好向醉中攀。
上林殿院次公·其八
作者：徐積
朝代：宋

兩人外迹本相疏，何故孤孤爲病夫。
未報已慙公面目，有情顧入我肌膚。
將身荷負嫌軀小，引臂鎸鎔要骨麤。
盡力吟哦吟不盡，此時寒雨滿淮湖。
上林殿院次公·其六
作者：徐積
朝代：宋

老懷秋思各思山，綠髪兒童事事閒。
感物但搔頭上雪，呼人莫笑鏡中顔。
籃輿自可來嘗酒，芒屐猶能去渡關。
玉井有花高百尺，秦王宮女許誰攀。
上林殿院次公·其四
作者：徐積
朝代：宋

老身如坐白雲山，人日登高我自閒。
莫道此心無樂事，未知何日有愁顔。
月將寒影投書幌，菊遣秋香過竹關。
悔不醉時籬下卧，和花和蘂一時攀。
上胡先生
作者：徐積
朝代：宋

昨夜重思太古音，確然獨抱一張琴。
因何不聽吾夫子，枉被雕蟲累到今。
上蔣公
作者：徐積
朝代：宋

公如鄭相怜窮士，我在所知韓孟閒。
下客心形渾是木，高賢禮義欲齊山。
十年用力人誰及，百計酬恩事總艱。
投筆若從班定遠，橫戈先出玉門關。
上趙少師
作者：徐積
朝代：宋

義高德厚賢在躬，進榮退美光初終。
越有神明相元功，疾憂之外康寧中。
乃眷乃顧爰徂東，徒御雖寡人望雄。
其高可仰厚可宗，茲行允美江淮風。
父老相呼告兒童，三朝無事繄厥忠。
公謀公惠世所蒙，肆安於賈田安農。
溫衣蔽體食飽胸，小攘大竊消姦凶。
州牢縣獄囚多空，歡心和氣成年豐。
汝曹雖騃念所從，汝心汝貌加愛恭。
薪蒸勿采米勿舂，亟歌屢舞馳省公。
有人昔與公車逢，汝陰潁尾洛與嵩。
山有迹兮水有蹤，水之鶴兮山之松。
一朝賜號逍遥翁，馬資僕費官與供。
汝曹努力吾老癃，公若再來勤築宮。
不可知
作者：徐積
朝代：宋

歌謠纔作彩衣童，策杖俄爲白髪翁。
走遍紅塵人莫問，先生意在不言中。
中秋月·其一
作者：徐積
朝代：宋

青女霜華夜不收，一天如掃月如流。
素娥奔去已千古，狡兔隠來還幾秋。
冷逼蚊雷聲陡息，光摧螢火色何幽。
塵埃兩眼洗不浄，安得淩雲萬丈樓。
中秋月·其二
作者：徐積
朝代：宋

珠箔珊珊掛玉鉤，金梯軋軋倚紅樓。
桂摇團影上層漢，桐墜疏陰纔半秋。
萬頃玉田和露白，一環瑶水带霜流。
何人獨向繡幃泣，燭淚淋漓香篆幽。
中秋月下作贈呂祕校
作者：徐積
朝代：宋

去年中秋月，與子共吟詩。
今年中秋月，與子嗟別離。
前書約相見，頗說中秋期。
夜久風霜寒，對月空相思。
九月九·其一
作者：徐積
朝代：宋

九日諸公欲上山，淮東病叟正閒閒。
如從酒伴無慚色，儻論賢才即汗顔。
適載巨皰尋陋巷，仍封大軸委樵關。
不知我是扶犁手，玉樹成林盡許攀。
九月九·其三
作者：徐積
朝代：宋

有人才思聳如山，已燕淮亭未肯閒。
親載綠醽溫病骨，更歌白雪慰蒼顔。
老憑書几猶操筆，暮等吟筒正啟關。
兩手塵泥俱滌盡，金莖玉露我須攀。
九月九·其二
作者：徐積
朝代：宋

何必南山與北山，此心非獨此時閒。
手持白酒爲常事，頭带黄華是强顔。
醉後浩歌來就榻，醒時清嘯起抽關。
誰人遺我明霞曲，聲在赤霄無處攀。
九月九·其五
作者：徐積
朝代：宋

堂堂兵陣列如山，羽檄交飛勢未閒。
敵國正强無備處，我師潛遁若爲顔。
已張火炬嚴刁斗，更使轅門置鐵關。
欲就將軍送降款，金城萬雉莫能攀。
九月九·其六
作者：徐積
朝代：宋

不是妻孥須入山，著書未得片時閒。
琴逢嵇叔難施手，嘯比孫登合靦顔。
幾日偃旗兼卧鼓，今朝延敵又開關。
我師欲遁無歸路，嚴壘如雲試一攀。
九月九·其四
作者：徐積
朝代：宋

桓家賓客正尋山，劉子藏身盡日閒。
忽爲著書驚晚節，更因把菊覺衰顔。
白衣來緩思沽酒，繡嶺登高夢入關。
最好蓮華峰上路，藤條葛蔓手齊攀。
乞留草贈路倅·其一
作者：徐積
朝代：宋

膝上已無三尺桐，門前更少兩株柳。
唯有庭蕪似野風，告留且伴東臯叟。
乞留草贈路倅·其二
作者：徐積
朝代：宋

君看我家門外草，欲把烟姿慰吟老。
誰知人靜雨餘時，還似村深日斜好。
二老寄朱廣微·其一
作者：徐積
朝代：宋

二老相思又隔年，僧窗閒坐復何緣。
吟翁最好鹽城住，時把歌詩付酒船。
二老寄朱廣微·其二
作者：徐積
朝代：宋

寄聲切問朱監利，對面勤詢劉貴池。
或見廣東程使者，爲言收得寄來詩。
代人上陝西漕生辰
作者：徐積
朝代：宋

嘗聞五百歲，一有賢人生。
議者實在公，仍與聖運并。
全資五嶽粹，高挹太元清。
與帝爲元老，與國爲名卿。
中外試已煩，玉振而金聲。
漕柄雖云劇，其道安足行。
宜哉廊廟器，蹇蹇王之庭。
春色滿長安，春山圍長坰。
春芳森綺繡，春風鏘瑶瓊。
秦封幾千里，富庶而安榮。
人與春意和，淨竦長安城。
何以獻公壽，莊氏之椿齡。
何以獻公福，洪範之康寧。
黄河爲富貴，太華爲功名。
此詩何爲者，聊用歌羣情。
代人進太皇輓詞·其一
作者：徐積
朝代：宋

九載憂勤事，傾心爲繼明。
手扶天柱起，身御日車行。
大業真無負，全功定有成。
生民正歌舞，萬丈玉山傾。
代人進太皇輓詞·其三
作者：徐積
朝代：宋

一自姬周後，難乎有此才。
明將照幽隠，澤欲被蒿萊。
外屬私恩絕，本朝公道開。
勒銘何處好，嵩嶽鬰崔嵬。
代人進太皇輓詞·其二
作者：徐積
朝代：宋

絳節排山仗，珠襦換玉衣。
不乘黄鵠去，即御赤鸞飛。
受謚心無媿，朝真德有輝。
太元庭上客，聞義亦歔欷。
代人進太皇輓詞·其五
作者：徐積
朝代：宋

導騎鳴鞭去，魂車戀闕遲。
梓宮何處宿，幄殿夕陽時。
天上有名姓，人閒無路歧。
三泉深百尺，神御復何之。
代人進太皇輓詞·其四
作者：徐積
朝代：宋

玉殿菆宮啟，龍輴叩陛初。
嚴兵猶驚夜，列仗已當車。
路指新陵闕，窗留舊簡書。
移班近東處，風月一簾虛。
代書寄次翁
作者：徐積
朝代：宋

病叟雖迂闊，交情自不疏。
喜逢歸去客，爲謝寄來書。
入幕評文後，臨川視事餘。
携壺吟兩柳，還夢野人居。
代玉師謝蘇子瞻
作者：徐積
朝代：宋

海上山翁歸，童子言有客。
身披一鶴氅，足曳雙鳬舄。
控却大鵬頭，踏著巨鰲脊。
面带玉山氣，手畫龍泥壁。
諸仙爭進硯，一笑已投筆。
其夕刮兩眼，燒却犀一尺。
代簡呈通理察院
作者：徐積
朝代：宋

去年過時花未紅，今年過時春未融。
春未融時得子來，吟翁面上生春風。
吟翁近來成白頷，種種頭毛無一半。
唯有胸中氣未衰，更得公來激吾懦。
代簡招魏君
作者：徐積
朝代：宋

詩老今朝頗安否，且來同酌一盃酒。
雖無鼓吹相歡娛，自可笑吟相拍手。
代諸生送蔣守·其一
作者：徐積
朝代：宋

明明楚侯，爲國之光。
王明是選，王命是將。
皇皇者華，六轡如濡。
轡且如濡，其德可孚。
其孚維何，潔不可汙。
皇皇者華，六轡沃若。
轡且沃若，其德可度。
其度維何，清不可濁。
潔也不汙，清也不濁。
德則不渝，澤則不涸。
民則宜之，民則樂之，神亦作之。
代諸生送蔣守·其二
作者：徐積
朝代：宋

長淮之南，楚爲最劇。
守者爲誰，以才以德。
守既視事，未逾厥月。
吏則胥畏，民則胥悅。
物來必應，事至立决。
守之動靜，皆有法度。
不苟不簡，不暴不怒。
處煩以敏，輔嚴以恕。
庭無滯訟，獄無冤囚。
民無愁歎，俗有歌謳。
古之三府，謠言奏事。
今豈不然，兼採公議。
付之使節，是以用之。
付之遠俗，是以重之。
其俗既平，其刑既清。
章德表功，來朝兩宮。
兩宮聖明，柱上記名。
俊老行送林次中赴都司
作者：徐積
朝代：宋

熙寧察院一開口，誰人膽落御史手。
其時面堅黑髭鬚，力欲回天氣衝斗。
一從蹭蹬作外官，所居不苟心迹安。
剛不可回堅不變，頭如霜雪心如丹。
所以論者悅而服，所養有義其質端。
東西南北二十載，一朝有敕却召還。
皂囊封上曉班肅，繡衣步入秋霜寒。
義有所徇乞得身，白日降下天上人。
黄金龍節青囊印，赤帷熊乘朱斑輪。
以其餘才修職分，以其餘力娛精神。
望淮樓上對秋色，玉女花前泣晚春。
時時共帳過南郭，來就陶潜漉酒巾。
與人論事不必合，直無所苟氣色真。
持此以往無不可，古人所以爲正臣。
淮南一路事如草，嘉苗惡莠俱分了。
中心皎皎如斯乎，外計區區何足道。
兩宮日月方齊明，羣公戮力營太平。
公議急須招俊老，清風先已過南京。
偶述
作者：徐積
朝代：宋

寂然閒地好弦歌，胸中森森萬仞戈。
自道壯圖終有用，未知時事竟如何。
千金似糞無心願，一劍如霜爲國磨。
吟輒廢眠詩骨瘦，酒能消思醉顔酡。
起登夜閣乘明月，笑倚寒山望太阿。
誰道吾儒無壯士，藺生功烈勝廉頗。
偶述
作者：徐積
朝代：宋

淮陰寄食卒爲將，南陽閒卧卒爲相。
孟軻之道其如何，枉尺如何直尋丈。
偶述
作者：徐積
朝代：宋

罇中一勺水，其味誠淡薄。
盡日設重席，無人與酬酢。
東鄰有旨酒，金壺而玉爵。
門前羅軒車，陶陶一何樂。
偶題
作者：徐積
朝代：宋

軺車使者良苦辛，手持漢節入紅塵。
青嶂斷時初見日，黄沙飛處不逢人。
妾身安在何足卹，紅簾翠幙遮羅裙。
男兒大抵貴忠義，而況委質爲人臣。
不憂死節奉王事，但恐偷生爲妾身。
妾嫁郎時尚癡騃，可惜黄金如土賣。
誤將玉體與儇兒，身卧汙泥佩蘭茝。
無禮無義將奈何，但抱羅衣千萬带。
欲令高節比梁鴻，說與墦閒仍不改。
莫嗟遠別離，離合良有時。
所願君自愛，養取胸中奇。
莫恨別離久，願君自持守。
所守義或非，得之適爲醜。
君莫愛妾身，妾以死奉君。
一片玉爲面，百尺布裁裙。
子亦當何如，爲國愛其軀。
一節死不變，如妾事吾夫。
束带人待行，牽衣未能別。
遺子酒一卮，聽我歌三闋。
其一獻君壽，白髪爲君偶。
其二祝康寧，玉體和而平。
其三無累家，無令妾咨嗟。
不患不富貴，所患入於邪。
催妝·其一
作者：徐積
朝代：宋

魯巷予方樂，秦樓子幸俱。
所期爲列女，應不訕庸夫。
野叟田無璧，仙娥佩有珠。
鸞歌迎弄玉，麟脯宴麻姑。
自是閨中秀，何煩臉上朱。
君看閬風客，親駕五雲車。
催妝·其二
作者：徐積
朝代：宋

行事從來號闊迂，酒閒詩興便豪觕。
盧公誤妾平生事，嫁得東臯卧草夫。
八月十四夜
作者：徐積
朝代：宋

有人望月吟太虛，半夜秋風生碧蘆。
碧蘆風起吹老桂，吟聲入月驚蟾蜍。
明夜中秋更好吟，兔肥蟾大桂成林。
桂兔之外有何物，玉池水到中秋溢，秋風刮水如霜滴。
再送呂明府
作者：徐積
朝代：宋

昨泛江都船，曾作寒冷篇。
今浮清洛水，仍是清風裏。
野岸有幽花，孤村有酒家。
此酒與此花，尤宜日西斜。
大抵人生要自樂，保必持花與杯酌。
有無酒花俱笑吟，爲我回頭望南郭。
再送端叔
作者：徐積
朝代：宋

關中日落時，但見山相接。
塞上閉城時，但聽吹蘆葉。
延州平安火過早，月出山頭照孤堡。
王家池上醉欲倒，銅鉢聲中詩已了。
落筆揮成露布草，主人更索平戎表。
文章意氣入杳冥，金船插羽如飛鳥。
諸軍鼓吹高牙曉，大纛門開撲餘燎。
壯士犀衣劍氣寒，客身依舊紅霞繞。
陸生待寄梅花枝，庾郎莫愛芙蓉好。
別崔刑部
作者：徐積
朝代：宋

黄金何日上燕臺，致主猶輕樂毅才。
便是功名未如意，報恩寧肯惜重來。
別玉女花
作者：徐積
朝代：宋

辭他玉女難空手，酌盡銀缾醉未休。
任是職嚴風望峻，也須一步一回頭。
劍仙
作者：徐積
朝代：宋

此劍曾將赤霄倚，雲雷欲戰秋風起。
携下赤霄磨玉山，玉山色變龍蛇寒。
霜飛浪活河漢精，星辰日月分光明。
天生神物不可犯，曾向人閒誅不平。
玉龍不死常在腰，一抹血腥猶未消。
莫教望見延平水，待與天地除凶妖。
力仙·其一
作者：徐積
朝代：宋

崆峒道人良多識，易以真爲難以力。
豈無羣聖可相師，亦有一篇言道德。
力仙·其二
作者：徐積
朝代：宋

挾虎搏蛟良有力，扼斷鯨咽批豹額。
虎豹雖獰却易防，螻蟻口中藏劍戟。
勞仙
作者：徐積
朝代：宋

朝採藥，暮採藥，踏盡閒雲一雙脚。
出一山，入一山，先生如此何時閒。
有時兩脚不出戶，不煉黄金即煉丹。
先生手足已勞苦，一心欲把河沙數。
却笑閒仙無所爲，閒仙端坐亦相嗤。
大都世事亦如此，相笑相非無盡時。
勸君
作者：徐積
朝代：宋

勸君莫折楊柳枝，枝無根本任風吹。
勸君莫愛水中萍，萍隨流水何時停。
莫愛春風山上草，纔到秋風便吹了。
更有籬邊紅槿花，朝來錦繡暮泥漥。
不似茅菴水上家，碧蘆門徑白汀沙。
兩眼僅分鷗與鴉，口無巧語心無邪。
不但無邪兼寡欲，釣得一魚心便足。
漁衣便是岸頭莎，釣竿自種籬邊竹。
北神烈婦
作者：徐積
朝代：宋

海水猶可泛，君身不可犯。
淮水猶可潴，君名不可汙。
鸞鳳猶可馴，冰霜猶可親。
不是雲閒月，即是月邊雲。
南山有奇木贈慎彥鄰
作者：徐積
朝代：宋

人皆患窮餓，子獨無寒饑。
子乃何爲者，汲汲售於是。
漢之公孫弘，唐之張柬之。
子豈不知此，與世相驅馳。
南山有奇木，犖犖松檜姿。
此木在深山，年代不可知。
烟雲終日蔭，雨露早夜滋。
一幹可爲棟，一枝可爲榱。
耽耽廊廟中，小大皆可施。
子豈不知此，汲汲將何爲。
子其自努力，發憤而忘疲。
孔孟非異域，行者皆可幾。
退之雖絕足，大步亦可追。
嗟子之兄弟，與我如四支。
余言子其聽，無使我歔欷。
卜居一篇二章別望之·其一
作者：徐積
朝代：宋

卜居何所尚，靜軒栽此君。
萬事付流水，一心遊白雲。
卜居一篇二章別望之·其二
作者：徐積
朝代：宋

亦有靈壽杖，可登浮光山。
聖朝須舊德，玉筍虛清班。
又水仙·其一
作者：徐積
朝代：宋

紫金沙路明珠闕，浴罷龍兒洗明月。
待來人世等麻姑，只被塵埃污羅襪。
又水仙·其三
作者：徐積
朝代：宋

我是江湖都一掬，海水雖深不濡足。
待教平地産明珠，但恐世人更多欲。
又水仙·其二
作者：徐積
朝代：宋

爲買蟠桃海上花，明珠滿載玉龍車。
蓬山諸子須相問，笑指烟波是我家。
又水仙·其四
作者：徐積
朝代：宋

伍子波濤空淼然，至今猶有不平言。
屈原褊淺尤多忿，但恐有時來訴冤。
又贈二子
作者：徐積
朝代：宋

周氏二子千人英，余觀其詩余輒驚。
渾然骨格已老成，凜乎辭句冰霜清。
不然何以知君名，余知必作詩之精。
今觀君詩眉且低，文章老大無人知。
少年便莫相輕欺，丈夫壯氣如虹蜺。
古之庸者猶雄飛，青雲自有相逢時。
又雪仙·其一
作者：徐積
朝代：宋

華蓋車前龍步滑，紫微垣上鳳巢寒。
一時掃下塵泥去，却入漢家盛露盤。
又雪仙·其二
作者：徐積
朝代：宋

人閒多是苦寒饑，短褐疏衾正弊時。
欲把霞衣都覆蓋，却辭玉女宴瑶池。
古風一篇贈梅使君
作者：徐積
朝代：宋

古有賢令尹，爲貧民出租。
今亦有賢令，代民償所逋。
何必償所逋，不忍傷肌膚。
君以古人心，能爲古人義。
我是吟哦翁，亦有古人意。
幾夜月明中，爲君吟古風。
召汝弼
作者：徐積
朝代：宋

外府新讎校，問君來不來。
春隨流水遠，日被落花催。
煩子神仙御，盡予賢聖杯。
何時松徑下，同坐踏蒼苔。
可養一章贈別范子舟
作者：徐積
朝代：宋

可養可充，曰性曰氣。
以君美質，斯已可貴。
養而充之，何所弗至。
同門人夜看花示盧魯山
作者：徐積
朝代：宋

罷酒已半夜，重來慰幽花。
可惜遭風雨，太半成泥沙。
移坐環其叢，含香嚼其華。
五人摘滿手，歸來千萬葩。
君向瀟湘我向秦
作者：徐積
朝代：宋

我望秦關方整駕，子如湘水欲登舟。
馬嘶山塢誰家宿，纜繫江楓何處留。
壠上耕隨殘月去，日邊帆带落霞收。
灞陵古恨騷人意，歌向樽前不易酬。
吟仙
作者：徐積
朝代：宋

金編誦處無人見，玉洞題時有鳳知。
昨夜忽然何處去，月中吟就白雲詩。
呈周裕之
作者：徐積
朝代：宋

海陵周裕之，又爲淮上客。
來尋南郭路，不見張宜伯。
宜伯在京口，不知誰與遊。
時時應北望，只可見瓜州。
呈張敏叔
作者：徐積
朝代：宋

子善居官事可宗，淮西聲譽接淮東。
皆知所識明無敵，兩主斯文敏有功。
麗賦總應輸老匠，清詩恰好送秋風。
便乘急棹辭譙守，酌酒仍吟塞上翁。
呈敦復
作者：徐積
朝代：宋

朝奉清心自皎然，應將外物比腥羶。
詩歌與性相娛樂，聲色因喪永棄捐。
有義睠余東野舊，無能留子北窗眠。
殷勤爲釂陶家酒，更送甆杯與竹牋。
呈次中
作者：徐積
朝代：宋

煩公素葉詩，答我碧蘆柬。
我亦爲長句，枕上不合眼。
兩城俄相通，一意如同撰。
用韵亦無殊，便可書之板。
呈舒信道
作者：徐積
朝代：宋

淮干風起木枝摇，頷下甆甌一尺高。
我是折薪扶耒手，中丞且莫笑麤豪。
呈路倅
作者：徐積
朝代：宋

三十年居官，而無一椽屋。
隨身清風高，所至義行足。
今茲盡室來，何可久船宿。
奴僮已暴露，勿使乏饘粥。
也須謀外物，種取柳與菊。
記取節節高，愛我茅簷竹。
其時花盡落，手把麥黄綠。
公酌我須釂，公吟我須續。
慷慨見懷抱，靜介無所欲。
最是謁祠堂，老淚潸可掬。
邇來六七歲，病叟頭已禿。
萬事置浮雲，壯氣自滿腹。
感激論忠義，猶愛唐衢哭。
更思桓野王，把笛吹一曲。
周長官出二子詩相示
作者：徐積
朝代：宋

丹山一鳳雙雛生，十分羽翼三分成。
未能飛奮先能鳴，纔鳴不作凡鳥聲。
羽毛安得相混并，鵬霄九萬當冥冥。
簫韶九奏儀王庭，光華舜旦魁羣經。
和倪敦復·其一
作者：徐積
朝代：宋

一別北軒君，參商與胡越。
先聲從西來，塵榻爲君拂。
吟行時引頭，吟坐即摇筆。
未見問行人，既見惜短日。
緩頰相問勞，劇談盡忠切。
耳竅雖塞豆，口角自流沫。
崔子祥而論，祝令閔且說。
籬閒菊參差，樽中酒澄澈。
把酒互相勸，投菊兩不絕。
客主莫分辨，僮僕亦娛悅。
若比龐公家，妻子不羅列。
悔令唱驪歌，惜不醉寒月。
念子爲令尹，行義高突兀。
當官志不回，斂版腰可折。
與俗皆背馳，而慕古遺烈。
竹節生便堅，劍氣久已發。
其時東野外，頻煩大夫謁。
篇章日相尋，氣勢誰可遏。
仍携大軸來，使我兩目閱。
人事有合離，歲月成恍惚。
逸翮騰方高，駿馬足不蹷。
子實不我忘，我亦不子忽。
與之氣類同，見之心欲豁。
金城不可破，鐵槊不可奪。
擇交蓋已定，言志亦已合。
布陣詩甚詳，揮灑手不歇。
更約臨行時，斯言可贈別。
和倪敦復·其二
作者：徐積
朝代：宋

縣令醉時花滿睫，縣令卧時雲滿榻。
其時北面竹軒凉，雨聲霎罷風颯颯。
美人爭唱醒酒歌，濕透紅綃聲未匝。
玉容沃以沉香水，瑶槃凍屑珠璣雜。
魂夢適從何處來，帳中猶把浮雲踏。
自說騎鸞向閬風，到時玉洞諸仙合。
只被桃花迷殺人，行顧瑶關忽雙闔。
枕上猶能走筆吟，纍纍吐出珠千蛤。
壓倒唐時白與元，兩翁相顧如何答。
和吳奉議
作者：徐積
朝代：宋

一物勿令侵吾神，一事勿使摇吾真。
養諸內者氣欲息，散所滯者體欲伸。
爲報平居既安叟，幸爲平世難老臣。
亦有閒僧晤言否，呼來伴子逍遥身。
和呂祕校觀梅·其一
作者：徐積
朝代：宋

若論君顔色，瓊瑶未足珍。
花中誰作偶，物外獨先春。
有艷皆歸樸，無妖可媚人。
江南看已厭，洛浦種還新。
日晚巫山雨，牆低宋玉鄰。
施朱其已僞，傅粉亦非真。
堪把歌詩贈，何辭唱和頻。
君篇爲第一，便可獻楓宸。
和呂祕校觀梅·其二
作者：徐積
朝代：宋

寒梅雖淡薄，乃是物之珍。
天與離羣性，花前獨步春。
江臯多冒雪，山路不逢人。
根本蟠雖久，花趺長自新。
妖姿雖共處，正色願相鄰。
縱使紅爲飾，何如素是真。
北人殊未識，南國見何頻。
須假東風力，春香到紫宸。
和呂秘校·其一
作者：徐積
朝代：宋

董子書幃正寂寥，阮君何事顧吾曹。
兩篇有若雙瓊贈，八句多於一字褒。
莫恨潘安頭早白，須知郢客調彌高。
鸞凰豈是塵埃物，待看青雲振羽毛。
和呂秘校·其一〇
作者：徐積
朝代：宋

吾道窮通自有時，功名豈便與心違。
摩天未逐溟鵬奮，歛翅尚如籬鶠飛。
鳴鳳卜遲君莫笑，玉山醉倒事何稀。
梅花將謝剩沽酒，待向花前倒載歸。
和呂秘校·其七
作者：徐積
朝代：宋

方今天子急賢時，不信王通願已違。
梅福九江雖好遁，陶公八翮亦難飛。
世排韓愈爲文僻，客顧揚生載酒稀。
多謝好詩來贈我，曉齋歌誦暮而歸。
和呂秘校·其三
作者：徐積
朝代：宋

東平心事本雄豪，何必才名獨慕曹。
學比今儒醇且奧，詩如古義刺而褒。
鄒之夫子誠堪歎，霸者將軍未足高。
賢傑固當謀遠到，莫論山岳與鴻毛。
和呂秘校·其九
作者：徐積
朝代：宋

太平儒者好吟詩，鼓腹而歌事豈違。
顧我才華常患少，喜君辭翰動而飛。
不憂陋巷簞瓢罄，惟恐蘭亭唱和稀。
更約山翁同一醉，梅花將謝燕將歸。
和呂秘校·其二
作者：徐積
朝代：宋

王子如今未夢刀，不須感慨論官曹。
寢郎悟意猶爲相，鄠尉知名固可褒。
嗟爾歲華何太速，顧予儒業若爲高。
四詩已有重箋意，肯學區區鄭與毛。
和呂秘校·其五
作者：徐積
朝代：宋

我謂君才似楚騷，文章自可作清曹。
但持古道徐而待，莫顧時人毀與褒。
水以源深流自遠，竹因根老節彌高。
如今且作東山卧，萬事紛紛比一毛。
和呂秘校·其八
作者：徐積
朝代：宋

汾上儒生又續詩，陽春巴調本相違。
聊因扣角攄深憤，安得摩天逞快飛。
陶氏弄琴乖俗甚，井丹持刺出門稀。
有時入市謀甘脆，懷橘携壺即便歸。
和呂秘校·其六
作者：徐積
朝代：宋

東平夫子困徒勞，又著青衫詣選曹。
州縣頗聞輿論屈，朝廷當用詔書褒。
囊中莫把詩編去，輦下方虞紙價高。
曼倩若教爲近侍，舍人須愧古無毛。
和呂秘校·其四
作者：徐積
朝代：宋

能建功名是俊豪，區區時輩乃兒曹。
班超投筆寧無志，樊噲橫行謝見褒。
兵法每羞孫臏詐，將才惟愛武侯高。
他年不負東平約，待假偏師入不毛。
和孫元規資政游園·其一
作者：徐積
朝代：宋

禁烟娛樂且須頻，二月風光特地新。
料得壺中無俗客，更聞歌者盡陽春。
酒來花下斟瓊液，茶向松閒碾玉塵。
應笑謝安空寂寞，東山終日爲何人。
和孫元規資政游園·其三
作者：徐積
朝代：宋

竹爲籬落水爲鄰，草碧花紅一徑新。
盡日歡聲連綠野，滿城和氣入韶春。
歌姬汗濕眉閒翠，舞妓香生襪下塵。
酒陣詩兵皆大敵，未知元帥屬何人。
和孫元規資政游園·其二
作者：徐積
朝代：宋

紅作簾帷翠作裀，隨軒歌舞一時新。
未知醒者何如醉，且向樽前莫負春。
烟重柳梢寒蘸水，日高花徑暖生塵。
自從三月芳菲後，誤入桃源又幾人。
和崔刑部憑欄
作者：徐積
朝代：宋

伏讀憑欄意，私心輒慨然。
聖徒須企聖，賢黨必思賢。
主上方高枕，民閒正息肩。
使君當自逸，治狀已光前。
和張文潛晚春·其一
作者：徐積
朝代：宋

留春是芳草，送春宜柳花。
日長花正亂，誰倚闌干斜。
和張文潛晚春·其三
作者：徐積
朝代：宋

易貯千尋水，難藏一點春。
也須幾杯酒，還似送行人。
和張文潛晚春·其二
作者：徐積
朝代：宋

問花開何遲，問花底急飛。
人閒惜花少，閬苑等花歸。
和張文潛晚春·其四
作者：徐積
朝代：宋

渡水衣須扱，穿林手自披。
經春脚力軟，但恐上山遲。
和張文潜晚春·其一
作者：徐積
朝代：宋

春在亦飲酒，春去亦飲酒。
若問此閒時，便是無何有。
和張文潜晚春·其三
作者：徐積
朝代：宋

麥穎未黄乾，桑實半紅濕。
恰得一犁雨，田事正火急。
和張文潜晚春·其二
作者：徐積
朝代：宋

昨日枝頭紅，鮮鮮染人指。
今朝尋不見，已在汙泥底。
和張文潜晚春·其五
作者：徐積
朝代：宋

人生少娛樂，閒日亦有數。
藥草正肥時，好望雲山去。
和張文潜晚春·其六
作者：徐積
朝代：宋

風暖燕窠牢，雲晴鳥翅健。
物生自有樂，亦各適其願。
和張文潜晚春·其四
作者：徐積
朝代：宋

人事無如何，多於道傍草。
但問酒有無，莫管老不老。
和李自明
作者：徐積
朝代：宋

病叟相逢恨不早，蒹葭敢比瑶林好。
誰作羊車衛玠看，不道好玄揚子老。
使君禮義高如山，清風更可清塵寰。
明日王君來訪我，陶潜欲卧君須還。
和李自明
作者：徐積
朝代：宋

自明多奇辭，更爲奇怪歌。
好共盧仝騎綠耳，吟哦直上崑崙坡。
更令張旭輩，醉中揮筆書嵯峨。
安用呼老子，兩脚跨橐駝。
有命得堅疾，無術除沉痾。
一從水木迭用事，肺爲廢物囚網羅。
而況小暑之後有初伏與大暑，更添熱厲兼昏魔。
骨閒赫赤炭丸走，皮上烘炙鐵手摩。
有時一屋之內但覺湯火近，不辨鑊與鍋。
手持匕箸腹先脹，酒到喉嚨顔已酡。
青黏漆葉無所用，鳥伸熊顧其奈何。
五臟孰云可湔洗，百骸終恐生蟲窠。
脫身難上赤霄路，夢魂忽泛滄溟波。
滄溟盡處是星漢，有人常弄機與梭。
枯槎去後更無客，歷歷赤桂來經過。
取得良書掛牛角，持將斗柄吞明河。
但把明河吞滿腹，不去龍田拾瑶玉。
便控鼇頭出海來，霞點雲痕在眉目。
起穿兩柳行青莎，怪歌使我須吟哦。
吟哦作文非小事，要爲法度後世無譏訶。
大抵文章本諸內，歸之無憾斯平和。
擬之於經輔之友，精講明辯相切磋。
君雖病肝，其心可用教。
我雖病肺，心亦不自阿。
日夜思索，已矣老矣，所學亡失多。
和李自明·其一
作者：徐積
朝代：宋

青松何嵒嵒，生在孤高處。
能鳴月下風，更入雲閒路。
雲漢何渺茫，遠過衡山陽。
松風上河漢，高韵落三湘。
和李自明·其二
作者：徐積
朝代：宋

我有金玉交，家在臨流處。
秋來詩更清，吟喉飲風露。
崔子在何方，清思滿殘陽。
不知今夜夢，幾度過衡湘。
和李道源清風謠
作者：徐積
朝代：宋

漫翁說盡清風好，猶能顧我邀吟藁。
吟時欲倚白雲飛，到時恐在紅塵表。
有如列子御風行，百骸齊奮雙瞳瞭。
借問清風何處來，玉水之心玉山杪。
曾經崑閬拂瑶花，亦度瀟湘過蓬島。
借問清風何處居，深寄碧蘆藏綠篠。
芭蕉徑舞鳳衣寒，薜荔牆翻龍甲老。
遺英墮籜無處尋，一徑十年未曾掃。
但恐春深花木稀，定知秋後冰霜早。
快心何羨楚王臺，披襟適得麻姑爪。
中山酒客飲輒醒，八斗司徒醉不倒。
簫聲易咽笛聲哀，客思難平物容愀。
君看簷前避暑巢，不是巖烏即沙鳥。
萬谷藏冰山氣來，千濤噴雪江聲遶。
借問此閒清奈何，况是中宵月華皎。
鷄鳴漏盡眠不成，披衣起看冰壺曉。
便乘枯木飲明河，仍御雙鳬入冥杳。
籐牀角簟無所施，綀布蒲葵價彌小。
有客俄如夢覺時，竊笑夢中何擾擾。
中心無累清則明，蔽者常稀欲者少。
兒啼女笑坐可忘，獸鬬禽嬉悟俱了。
毀譽一過遺如空，富貴浮雲視彌藐。
古人凜凜良可思，世俗紛紛何足道。
嘗聞外物可娛中，所以詩人取萱草。
誰何乘興爲此行，坐擺塵埃出汙潦。
賈生可與忘悲憂，楚屈猶將醒懷抱。
區區何用作離騷，弄琴聽我清風操。
和李閎中
作者：徐積
朝代：宋

幕官真有道，野叟是何人。
被此新詩贈，兼之古意醇。
若論今古事，前是老農身。
誰謂芙蓉客，能來相顧頻。
和楊守清容堂
作者：徐積
朝代：宋

赤縣堂名清與容，主人兼得古人風。
此閒便是烟波上，何處更尋山谷中。
志激懦貪無弊俗，詔宣寬大有餘功。
若將全德評今昔，應笑陳蕃郭令公。
和楊掾月蝕篇
作者：徐積
朝代：宋

元豐之元歲戊午，斗柄斜指西南維。
月行赤道日南陸，營丘分野星虛危。
昨夕既望復今夕，盛若不損盈不虧。
安知變起在頃刻，突如有物侵其肌。
其始色變甚蒼黄，須臾赤黑相合離。
良久烟焰極薰燎，一團白玉燒爲灰。
黄琮蒼璧不可辨，枯株死兔將安歸。
孰烏其吻吞巨皿，孰丹其汗流墨池。
如食非食始爲薄，有物無物不可知。
蝦蟆何物敢張口，麒麟何故敢爭鬬。
是何星曜敢侵犯，自是其形不可久。
君不見對月數眉毛，須臾引臂不見手。
嗟吁天上之神物，乃有如此事。
所蔽至甚不可解，凶而家室亡而身。
不然借使幸而免，後世譏笑遭惡名。
君不見漢朝賈生文有餘，其心大勇其才疏。
當時如必用其術，紛紛不免危其軀。
鼂錯堂堂蔽於刻，公孫規規蔽於諛。
谷永之才蔽權勢，有若鷹犬供指呼。
霍光雖賢亦有蔽，何不早去顯與馮子都。
劉歆致位爲國師，豈若揚雄久以爲大夫。
蔽於太高李膺輩，蔽於已甚陳蕃徒。
竇武不斷蔽可痛，柬之不忍蔽可吁。
王允所蔽在無權，荀彧所蔽不早圖。
蕭瑀之蔽入於佞，王衍之蔽失之虛。
牛李雖奇蔽朋黨，機雲雖俊蔽附趨。
王導蔽怨殺周顗，遂良蔽誣殺劉洎。
崔浩蔽强殺其身，所蔽若此甚可畏。
我愛安世真朴忠，匿名遠世歸至公。
有私見求堅不許，以私求謝絕不通。
諸葛武侯爲將相，心迹皎然無所枉。
有罪至親而必誅，有功雖讎而必賞。
謝安知婿王國寶，不以身蔽能辨早。
人心自是說而服，不顧四肢與肝腦。
苻堅之師號百萬，一戰而北若摧槁。
我吟此篇不足錄，却憶唐衢忠義哭。
古人今人何擇焉，大抵人心蔽多慾。
月之所蔽惟須臾，須臾蔽去明如初。
人之所蔽何太甚，至於終身不悟不可除。
月乎月乎，明哉明哉。
善去其蔽，何速之如。
君子法之，所以改過。
賢者法之，所以知非。
勇决之徒，所以奮發。
感慨之徒，所以噓欷。
我雖老且病，齪齪無所爲。
猶能對月吟歌詩，安得慷慨之士如桓伊，把笛爲予吹。
和汝弼
作者：徐積
朝代：宋

蘆葉啣來逢北雁，筠筒信斷候南風。
看回白馬殘陽後，吟盡閒雲落月中。
酌水何時尋陸子，寄裙前日爲梁鴻。
孟光多謝閨房秀，醉酒亡繒是我翁。
和沈判官
作者：徐積
朝代：宋

精神滿腹其才裕，清白當官所性存。
國士正居王儉府，野人未識李膺門。
詩筒便恐傳新句，酒席方陪飲上樽。
從此定須懷賤叟，他時來訪我兒孫。
和湯令
作者：徐積
朝代：宋

所幸生平世，甘於貧與痾。
被譽嗤杜簿，挾勇恥荆軻。
已恨逢君晚，無辭教我多。
野芹容一獻，更索採樵歌。
和潘朝奉
作者：徐積
朝代：宋

大人高調我旁酬，韵欲更時更少留。
待學鸞歌聲已嗄，將追驥乘老而遒。
曉隨帆去雲連海，莫望潮來月滿洲。
須道詩翁非世俗，年家情義幾時休。
和潘朝奉鄒國公配饗
作者：徐積
朝代：宋

丹書一下人神慶，美矣先朝貴孟公。
能與百王興漏典，長令萬國仰遺風。
躬爲獨行生無祿，道配彌高祭有宮。
孰謂闊迂窮至死，正而窮勝枉而通。
和石宣德五柳亭
作者：徐積
朝代：宋

五柳神君氣貌端，所希所向靜而安。
每思往行投閒地，肯逐時情慕熱官。
秫酒易醒風戶猛，葛巾難卧月窗寒。
也應種得東籬菊，好置籃輿自在觀。
和范君錫觀梅·其一
作者：徐積
朝代：宋

君看梅艷似何人，不畫蛾眉色自真。
冷寄北風淮上雪，暖思南國嶺頭春。
莫嗔俗眼偏相棄，若比夭桃太不勻。
我共參軍同所好，折來酣笑插烏巾。
和范君錫觀梅·其二
作者：徐積
朝代：宋

月庭有影終難辨，雪徑無香不易分。
江上肌膚新出浴，嶺頭環珮忽藏雲。
少他幾幅青羅袂，解與何人繡段裙。
我愛此花真一色，將詩急報范參軍。
和蔣穎叔·其一
作者：徐積
朝代：宋

城外人傳大使來，吟翁正共客啣杯。
赤帷便記長安道，駿馬仍思御史臺。
義色可令姦膽破，剛姿不爲疾風摧。
公能幾日山陽住，待報舟人且倒桅。
和蔣穎叔·其二
作者：徐積
朝代：宋

盛德尊光不召賓，玉環星弁自迂身。
北窗卧者陶元亮，大使車中陸子真。
自道老來心逾壯，若論兵後氣彌真。
所慚舊學非精義，仰負高風如古人。
和蔣龍圖
作者：徐積
朝代：宋

吟翁如共老莊游，物外能齊樂與憂。
鼇背不爲三島客，魚竿終泛五湖舟。
何須大使詩來問，合使幽人病爲瘳。
陶令菊花猶有在，未知肯飲一杯不。
和蔣龍圖·其一
作者：徐積
朝代：宋

公之所設施，道德之餘事。
有性給其才，無物蔽其意。
大車積以載，牛刀迎者解。
以要操其綱，以妙觀其會。
善譽不盡知，善毀沒可譏。
校之古人輩，彼若有所爲。
公之所然者，以智不以鑿。
其力日以裕，其濟日以博。
至於我曹者，使相望相聞。
猶能領官屬，携詩叩吾門。
先看陶家柳，次看陶家菊。
茶中許投花，坐上呼燃燭。
顧我爲樂叟，勉我以不倦。
我是孟東野，終附鄭公傳。
和蔣龍圖·其二
作者：徐積
朝代：宋

鷁口啣波船過猛，檣幔排雲北風緊。
耽吟俊老繡衣寒，傳詩急使筠筒冷。
詩同使者從何來，謝安枕上吟哦回。
吟哦去望江南雪，雪中往往梅花開。
和路太博
作者：徐積
朝代：宋

莫教竹馬誤羣兒，謝守行春未可知。
落盡梅花寒食近，却應桃李怪來遲。
和路朝奉新居·其一
作者：徐積
朝代：宋

世俗紛紛事總虛，詩翁今作逸人居。
勤穿東地緣栽竹，喜占明窗爲著書。
近市好賒春肆酒，就淮仍買晚罾魚。
忽撐小艇來西郭，不問皆知訪仲車。
和路朝奉新居·其一〇
作者：徐積
朝代：宋

身著練袍履用蒲，鶡冠鳩杖稱郊居。
家中但乏青囊印，坐處便看黄卷書。
賃屋爲無揚子宅，休官非爲武昌魚。
長年不出何妨事，況是門懸致仕車。
和路朝奉新居·其一一
作者：徐積
朝代：宋

夷白先生好對廬，醉吟處士作鄰居。
幅巾自去呼樵父，蠟屐何時訪竹書。
坐想高談摇麈尾，情知相誶跨鯨魚。
更憐同姓陪罇酒，勝却荀生得御車。
和路朝奉新居·其一三
作者：徐積
朝代：宋

好養玄猿共鶴雛，茅茨蓋屋竹閒居。
家無越使千金橐，腹有齊臣四部書。
一自臨川登畫鷁，便煩別駕掌銅魚。
吟哦還作詩仙退，恰似驂鸞鳳駕車。
和路朝奉新居·其一二
作者：徐積
朝代：宋

路家巷口是何渠，半似城中半野居。
已退白仙常按曲，未歸陸俊謾傳書。
雪消牆外逢挑菜，日暖門前見捕魚。
更有花閒行處樂，舊時歌舞願隨車。
和路朝奉新居·其一五
作者：徐積
朝代：宋

西菴翁上北城隅，爲望臨川舊守居。
所恨足無雙翅舄，但將詩代一函書。
甥教洗遊多沽酒，妻使磨刀細切魚。
灑掃待公來獻壽，親扶杖履醉升車。
和路朝奉新居·其一四
作者：徐積
朝代：宋

世閒詩淡鄭雲叟，壽且安寧陶隠居。
愛酒自開浮蟻甕，耽詩如好換鵝書。
籜冠戴後搘笻竹，鶴氅披來控鯉魚。
學作蓬萊吟醉客，何須駟馬駕安車。
和路朝奉新居·其七
作者：徐積
朝代：宋

不辨時人直與迂，濁纓且喜近淮居。
朝衣脫後常耽睡，野史修時或借書。
恨乏青山供採藥，愛看白鳥伺吞魚。
東園賣酒花開近，待看詩翁倒載車。
和路朝奉新居·其三
作者：徐積
朝代：宋

昔也聞名誦子虛，今來白頷隔城居。
新詩解道論頭句，舊客仍移把臂書。
北郭高風真隠豹，南州循政喻烹魚。
歸時見說臨川路，父老爭留太守車。
和路朝奉新居·其九
作者：徐積
朝代：宋

自是平時大隠徒，何須水宿與山居。
都無長物垂空橐，却有閒房聚逸書。
近見雪消思野蕨，遥呼船問憶江魚。
卸帆便去尋村酒，醉使兒孫推鹿車。
和路朝奉新居·其二
作者：徐積
朝代：宋

詩翁愛酒典衣沽，六子將孫侍燕居。
正要白家醇釀法，不須劉德僞金書。
厨經雪後炊無黍，門近淮瀕食有魚。
何以獻公尋一物，庾郎三韭載盈車。
和路朝奉新居·其五
作者：徐積
朝代：宋

誰家住處近田廬，朝奉抽簪就退居。
竹葉已成新歲酒，梅花未領故人書。
呼童解袂捫饑蝨，趁日開箱曝蠹魚。
一似散仙閒到夜，卧屏仍看五雲車。
和路朝奉新居·其八
作者：徐積
朝代：宋

簿領脫來如一夢，身名全後喜寧居。
生來自信無非義，世上何緣作謗書。
所養有源數大水，其賢可樂比嘉魚。
願公八十爲更老，玉幣三招乃就車。
和路朝奉新居·其六
作者：徐積
朝代：宋

坐想堂前弄白鬚，蒲茵筍席正高居。
綵衣六子傍供膳，錦髻諸孫自教書。
愛士主人新置榻，清身太守舊懸魚。
更吟整斗論頭句，勝却西菴詩一車。
和路朝奉新居·其四
作者：徐積
朝代：宋

陳傅門前客姓徐，有何智術佐閒居。
接簷俛仰令遮雨，縛竹縱橫爲架書。
趁雪斸田移草木，和灣汲水貯龜魚。
上元已過清明近，更約尋花不用車。
和路朝奉退居
作者：徐積
朝代：宋

彼美東南雋，堯時作外臣。
有何歸去物，全得老來身。
一節都無變，平生總是真。
勇於羅守退，甘似庾郎貧。
士望今誰耦，儒林舊絕倫。
其心醇是本，以德厚爲珍。
避盜抽園筍，容奴取庫銀。
時情付流水，外物盡浮雲。
久矣謀閒坐，誰乎願要津。
書藏萬卷好，詩換一筒新。
聚道爲家法，分糧卹外姻。
清風還楚部，餘惠在江民。
藉草宜蘭佩，穿松稱鹿巾。
鱠材須活鯉，羹劑要香蓴。
日暖花村路，風溫荇浦春。
耽吟白居士，沈醉李仙人。
驥鳳鳴來久，駒雛教已馴。
義終光國史，名自壓朝紳。
顧我愚而陋，煩公愛以仁。
深恩無報處，北望正勞神。
和蹇受之·笑
作者：徐積
朝代：宋

笑樂真情豈可誣，樂而不笑是何拘。
日中無事逢棋局，春後有花兼酒壺。
輕俠兒前撫手掌，滑稽傳後掩髭鬚。
江南陸俊還安否，乞與笻枝使自扶。
和蹇受之·笛
作者：徐積
朝代：宋

清而勁者笛爲奇，哀絕孤高更不卑。
日暮誰人憑樓處，月明離婦擣衣時。
何煩作賦攄師憤，最好傾心破主疑。
一弄便能歌怨曲，唐衢義哭合相隨。
和蹇受之·詩
作者：徐積
朝代：宋

出乎志者莫如詩，商也能言得自誰。
雅頌漢時猶未遠，風騷齊後若何衰。
翰林飛去秋鷹健，工部行來老驥遲。
亦有孟韓聯句好，姓張員外合肩隨。
和蹇受之·醉
作者：徐積
朝代：宋

醉鄉恍惚在空虛，若論真恬世所無。
坐客任貪清者聖，今人何作古之愚。
宜教側帽穿花過，更好敲門趁月沽。
誰似陶潜最瀟灑，籃輿歸去不須扶。
和馬秀才
作者：徐積
朝代：宋

君看淮上翁雖老，胸中意氣從來好。
白日吟到夜，夜後吟到曉。
門前是雙柳，樹上無棲鳥。
西邊是人家，人家兒夜啼。
四更五更後，往往催鳴鷄。
東邊是空庭，空庭清風多。
吟聲上河漢，河漢生銀波。
移聲入明月，桂樹無停柯。
蟾蜍不得睡，狡兔將奈何。
清風却下來，直入淮之水。
不知淮東西，波浪如何止。
清風清風不復住，復住射陽湖上路。
寧知烈士怨曹袁，義鬼哀哀冤來訴。
此聲未可□臧洪，不須更往吳江去。
吳江心中有冤血，寃聲吼兮寃氣結。
奈何乎湘江亦有獨醒夫，醒時何故沈其軀。
當時魚腹今在無，此聲莫過洞庭湖。
和魯山感春·其一
作者：徐積
朝代：宋

君看紛紛能幾時，一番情態隨春盡。
歡者常少戚者多，共君且趁春風歌。
莫學時人種花草，不似山中松桂好。
和魯山感春·其二
作者：徐積
朝代：宋

一笑一啼何日休，一榮一悴何時盡。
樽中野酒亦無多，日伴吟翁慷慨歌。
茅屋窗前棲亂草，勝却花閒繡裀好。
哀吟贈蔡子驤女
作者：徐積
朝代：宋

蔡氏之子，彼仲女者。
考之古今，如仲者寡。
有德之容，有德之性。
所好所習，一出於正。
貌莊而麗，氣溫而醇。
女子之中，而有斯人。
慈良端厚，內敏而重。
終日寡言，亦不戲弄。
字無難易，所見輒識。
不知此女，從何而得。
讀釋氏書，欣然有適。
身之所有，皆出自然。
如何不幸，不假之年。
揚州道中，死於六月。
二十七日，暑氣酷烈。
二十九日，三更大殮。
形神如生，體亦不變。
其氣甚潔，其香甚郁。
附於身者，何用珠玉。
不知此女，而往何處。
杳杳冥冥，雲霞烟霧。
世之所有，則維其常。
若斯人者，獨秀孤芳。
吾於其母，是爲內兄。
哀吟惻惻，慰其死生。
哀哀詞
作者：徐積
朝代：宋

哀哀復哀哀，哀哀至此極。
孤兒與慈母，中路忽相失。
恍惚須臾閒，終日不復得。
誰復坐我堂，誰復入我室。
誰復飲兒酒，誰復哺兒食。
兒饑復誰念，兒寒復誰卹。
耳不聞慈語，目不見慈色。
譬如行路人，日遠如一日。
行人猶可期，遠道猶可追。
天窮地盡處，一日猶可歸。
哀哀復哀哀，此去無盡時。
誰言生離別，不知死別離。
君不見人已閉門鳥已棲，黄昏塚畔孤兒啼。
哭崔刑部
作者：徐積
朝代：宋

前年離長安，與公爲死訣。
長安門外長樂坡，胸中壯氣渾消磨。
其時夜宿灞橋上，夢中勒馬猶西望。
江淮之上情愈勞，去年曾寄西山高。
今年今日春將歸，春風不似秋風時。
山陽數月雨不止，泥深窮巷行人稀。
忽聞公死終南山，坐中忽過東西關。
黄泉一去幾萬里，吁嗟公兮何時還。
盂有水兮無食薦，烹有茶兮無酒奠。
魂兮來兮不可知，來若飄風去如電。
報恩之事終有期，未必儒生只貧賤。
哭張六
作者：徐積
朝代：宋

欲視目已瞑，欲語口已噤。
欲動肉已寒，欲書手已硬。
惟有心上熱，惟存心中悲。
此熱須臾閒，此悲無休時。
所悲孤兒寒，所悲孤兒饑。
苦苦復苦苦，此悲遂入土。
哭彥規·其一
作者：徐積
朝代：宋

已矣哀哉死有終，青衫就木未爲窮。
義如有枉榮斯辱，事苟無邪蹇勝通。
力致全喪關右帥，泣尋孤櫬郭西翁。
精神入夢非生及，使我低顔愧古風。
哭彥規·其七
作者：徐積
朝代：宋

道傍有無車馬通，朝復莫兮秋且冬。
草頭半折木已空，鳥啄噤兮霜與風。
白鷗肚上殘日紅，一丘莽蒼黄昏中。
亦有松陵怨詩否，此時誰訪談玄翁。
哭彥規·其三
作者：徐積
朝代：宋

與君相得久忘言，晚更傾腸共豁然。
剗盡丘陵平作路，决開溝澮合爲川。
古人刎頸終相殺，世俗操心愛脇肩。
六十老翁能有幾，却尋舊友向黄泉。
哭彥規·其二
作者：徐積
朝代：宋

初余視子髪垂肩，及至成童便聳然。
憂患纏來成白頷，聲名隨去入黄泉。
孤甥見卹情非淺，暴骨收藏義可傳。
多少文章零落盡，朝廷何處訪遺編。
哭彥規·其五
作者：徐積
朝代：宋

青衫伴我情彌重，白首期君事忽乖。
天下若教俱好義，道傍安得有遺骸。
且將綿蓋孤兒寢，誰折荆爲稚女釵。
吟至此篇還索酒，更持薑桂坐寒齋。
哭彥規·其六
作者：徐積
朝代：宋

我誦千濤噴雪詩，急提筆去寫僧扉。
碧蘆陰處評文坐，黄菊花時載酒隨。
老丈爲兒親送藥，衰翁頼子少呼醫。
最是秦中葬枯骨，不須銘墓只鎸肌。
哭彥規·其四
作者：徐積
朝代：宋

有時半日兩敲門，語罷南窗坐北軒。
意外得文哀絕筆，理中論事酷能言。
須知是物非無本，若論斯人自有源。
不蹈不襲真所性，洪河自古出崑崙。
哭狗狗
作者：徐積
朝代：宋

東門園上春風微，醇醇塚上花成圍。
醇醇一去不復返，食一盂兮酒一卮。
悲莫悲乎今日，傷莫傷乎舊衣。
思其言而想其貌，吁嗟乎天殤吾兒。
問楊柳
作者：徐積
朝代：宋

我愛風流楊柳枝，楊柳如何報我詩。
落花滿面春風曉，借與絲鞭走馬時。
喜雨上山陽守
作者：徐積
朝代：宋

山陽太守奉更書，盡束行裝載軸艫。
已有仁風爲惠愛，更留甘雨活焦枯。
秔塍带溜蒼苗奮，麥隴藏烟紺穎敷。
看取北郊臨去日，爭先獻酒是農夫。
困仙
作者：徐積
朝代：宋

洞中一覺春風夢，落盡桃源萬樹花。
竈上丹砂尋不見，騎鸞誤入阿誰家。
地仙
作者：徐積
朝代：宋

瑶臺紫府都歸夢，碧洞紅塵總是家。
蓬島有時來問信，桃源無處不開花。
夜宴仙·其一
作者：徐積
朝代：宋

閶闔宮中夜宴開，手揮明月坐瑶臺。
不教偷藥姮娥到，却放投壺玉女來。
夜宴仙·其二
作者：徐積
朝代：宋

明月宮中夜宴多，坐中齊唱白雲歌。
瑶環玉珮三千女，不著人閒俗綺羅。
夜賞春寄敦復
作者：徐積
朝代：宋

莫道山陽官苦辛，大夫未是不閒人。
晝來琴上披尋曲，夜入花閒點檢春。
拖袂带歸香滿袖，迴燈引去蝶隨身。
高才自有風流格，吟作吳謠事最新。
夢中作
作者：徐積
朝代：宋

詩翁吟袖忽翩然，使脫紅塵騰紫烟。
一身病骨如生翅，兩道銀河不用船。
奔星相隨趁明月，鳴鸞引去追飛仙。
琅玕樹下夜宴起，雲童爲汲瑶山水。
仍遣詩筒寄閬風，詩筒落下烟霞中。
人閒知是吟哦翁，舉頭齊望青冥空。
夢李白
作者：徐積
朝代：宋

烏紗巾，紫綺裘。
夢中太白從吾遊，陶陶爛醉江山秋。
半夜起來覓不見，頭背長安淚如霰。
大松
作者：徐積
朝代：宋

東海有物天下雄，萬靈戮力生奇松。
天精地粹萃其下，滄溟百道來相通。
一根直去穿九泉，一根斜插鯨魚淵。
遠者壓折巨鼇背，近者倒纏山根偏。
小枝可就千鈞弓，大枝可挂萬斛鍾。
唯有老幹苦難狀，呂光營外堆玄龍。
身披北帝雄犀甲，虎賁連臂圍不匝。
無計都將大地遮，有心盡把浮雲刷。
樛枝入地旋復上，怪怪奇奇非一狀。
谷陵相變任古今，土木兩行專王相。
列幟空遺渭川壘，犒師留得楊隋帳。
玄駒來撼亭亭蓋，淥魚飛入蒼蒼浪。
最是半霄風雨聲，山妖走盡川魅驚。
十萬爭揮鐵槊騎，百千齊闞黑旗兵。
有時海面波濤小，一部仙韶下蓬島。
殘聲逐水散鳴琴，遺響穿雲聚啼鳥。
混沌死來凡幾朝，清氣濁氣痕未消。
獨葉聳來新蓋鳳，雙柯合處舊藏蛟。
其本既異其事殊，德若有容材有餘。
大鵬斥鷃皆可居，相忘有似江湖魚。
美哉此木真不凡，能以智免斧斤閒。
過盡工師無所用，莊周應作不材看。
大松大松如此奇，方輿圓蓋不可知。
陰陽山海氣合離，不然神物相護持。
大河上天章公顧子敦
作者：徐積
朝代：宋

萬物皆有性，順其性爲大。
順之則無變，反之則有害。
禹之治河也，浚川而掘地。
水行乎地中，其性安而遂。
因地爲之防，猶恐不足制。
故附之山足，使循山而行。
山不可必得，或原阜丘陵。
水行乎兩間，既固而既寧。
及將近下流，山遠而地平。
渠裂爲二道，河分爲九形。
雖暴不得怒，雖盛不得盈。
所以順而制，歸之於滄溟。
後代蒙其業，歷世六七十。
凡千有餘年，而無所决溢。
國君與世主，豈皆盡有德。
蓋繇河未徙，一皆循禹迹。
河道既一徙，下涉乎戰國。
水行平地上，迺堤防堙塞。
其時兩堤間，實容五十里。
水既有游息，堤無所嚙毀。
後世迫而壞，河役始煩促。
伐盡魏國薪，下盡淇園竹。
羣官皆負薪，天子自臨督。
其牲用白馬，其璧用白玉。
歌辭劇辛酸，姑不至號哭。
瓠子口雖塞，宣房宮雖築。
其後復北决，分爲屯氏河。
遂不復堤塞，塞亦無如何。
兩河既分流，害少而利多。
久之屯氏絕，遂獨任一渠。
凡再决再塞，用延世之徒。
有天時人事，可圖不可圖。
有幸與不幸，數說不可誣。
其後復大决，大壞其田廬。
灌三十一縣，言事者紛如。
將欲塞之耶，凡役百萬夫。
費累百巨萬，亦未知何如。
如此是重困，是重民歎吁。
言事者不已，亦不復塞諸。
李尋解光輩，其言不至迂。
遂任水所之，渠道自割除。
當時募水工，無一人應書。
學雖有專攻，術亦有窮歟。
諸所說河者，桓譚實主之。
但聚而爲書，實無以處之。
班孟堅作志，亦無所出取。
事有甚難者，雖知無所補。
今之爲河堤，與漢無甚殊。
遠者無數里，近無百步餘。
兩堤束其勢，如縛吞舟魚。
適足激其怒，使之逃囚拘。
又水性隠伏，有容而必居。
浸淫而灌注，日往而月徂。
埽材有腐敗，土壤有浮虛。
水進而不止，正如人病軀。
病已在骨髓，醫方治皮膚。
下不漏足脛，上突爲背疽。
或水如雷聲，或埽如人喘。
或决如山傾，或去如席卷。
如蛟龍引陣，如虎豹逃圈。
如地戶開闢，如誰何生變。
如神物主之，不可得而辨。
嗟乎有如此，堤防豈能禁。
蓋緣平地上，失水之本性。
而又無二渠，分九河所任。
以九合爲一，所以如此甚。
今之爲邑居，多在古堤內。
以諸埽準之，高於屋數倍。
以水面準之，亦高數尺外。
諸埽正如城，而土有輕脆。
民正如魚鼈，處破湟畎澮。
被溺者常事，不溺者幸大。
又河水重濁，澱淤日以積。
又夏秋霖雨，諸水湊以入。
故有必决勢，不决者蓋鮮。
或决彼决此，或决近决遠。
或决不可塞，或塞而復决。
或决於旦暮，或决於歲月。
或新埽苟完，或舊埽潰裂。
譬如千萬鈞，用一繩持挈。
必有時而敗，必有處而絕。
而自决大吳，凡害幾郡縣。
河既北浸邊，諸塘皆受患。
亡胡與逸馬，熟爲之隔限。
今雖甚盛時，亦防不虞變。
所以議論者，復故道爲便。
故道雖已高，可復亦可爲。
但恐既復後，其變不可知。
我兵學雖陋，公兵學雖奇。
我說兵之難，公亦莫我違。
河事異於兵，其難堪噓欷。
智有不可及，力有不可施。
汲黯非不偉，所塞輒復隳。
王遵無奈何，誓死而執圭。
若與唐衢說，號哭垂涕洟。
未說穿故道，未說治故堤。
且說塞河口，所費不可推。
諸所調發者，委積與山齊。
卷埽者如雲，進埽者如飛。
下埽名入川，其勢憂流移。
上埽名爭高，少動即勢危。
萬人梯急赴，兩大鼓急椎。
作號聲號令，用轉光指麾。
其救護危急，爭須臾毫釐。
又聞被災郡，數路方薦饑。
官私無畜聚，民力俱困疲。
朝廷謀已勞，兩宮食不怡。
生民仰首望，使者忘寢饑。
爲之柰何乎，勿計速與遲。
事雖有堅定，議論在所持。
如一身數疾，必以先後醫。
假如移所費，用以業貧民。
償其所亡失，救其所苦辛。
或貸其田租，或享其終身。
獨孤有常餼，使同室相親。
露屍與暴骸，收斂歸諸墳。
精選强明吏，處之使平均。
鄉官與胥徒，欺者以重論。
如此庶幾乎，可無愁怨人。
下酬更生望，上慰再造仁。
然而論議者，至今猶紛紛。
或復其故道，或因其自然。
公如决於一，勿使衆議牽。
在己者有義，在命者以天。
而况行職分，而况本誠忱。
聖朝無不察，知子之赤心。
嗟余何爲者，草莽且賤微。
與公本無素，一見即弗遺。
以伯兄處我，以古人相期。
小設猶致說，大事寧無辭。
年且六十一，未作溝中屍。
常恐公禮義，如投諸汙泥。
豈欲爲迂闊，不得已爲詩。
瀝吾之肝膽，但恐同兒嬉。
又恐誤公事，公千萬慎思。
如將從近功，即深圖便宜。
如必謀久利，唯古人是希。
是詢而是度，是訪而是咨。
或博物君子，或宿儒老師。
或濱河野叟，或市井年耆。
或愚直夫婦，所言無蔽欺。
或老胥退兵，耳聞而目窺。
或世爲水學，可與講是非。
或博募水工，按地形高卑。
從便道穿渠，稍引河勢披。
海既爲大壑，汴既分一支。
如關竅疏通，臟腑病可治。
此說如何哉，但恐出於狂。
如何完障塞，如何復諸塘。
觀變而待時，亦恐謀不臧。
爲復有說者，且須嚴邊防。
如魏尚守邊，見稱於馮唐。
如祭彤久任，使匈奴伏藏。
以車制衝突，如衛青武剛。
多置强弩手，如李廣大黄。
選募如馬隆，練卒如高王。
如漢置奔命，使我軍勢張。
短兵斫馬脛，衝車亂其行。
賞不以首級，所以嚴部分。
大陷刀如牆，可以堅吾陣。
羊叔子以德，郭子儀以信。
光弼戰河陽，揮旗令直進。
其時諸軍勢，如决水千仞。
楊素不用車，可汗下馬拜。
僅以其身免，號哭而大敗。
將帥在方略，勝却百萬兵。
安邊在良將，勝却築長城。
願子治水功，有以酬明時。
便領鐵林兵，盡衣犀牛皮。
連營環繡帽，大纛隨牙旗。
分金賜勇敢，藏書付偏裨。
先聲義信遠，下令霜風馳。
出塞有豐草，近關無馬蹄。
穹廬大漠外，別部黑山西。
伐謀爲上策，何用長纓羈。
本朝正明盛，以德服外夷。
使來不受獻，南越回山梯。
西閉玉門關，東却高句麗。
四夷無一事，各安巢穴棲。
名將更無功，優詔勒鼎彝。
師旋作鼓吹，軍容除虎貔。
銀璫致郊勞，翰林嚴鏁扉。
除書紙用麻，省吏身著緋。
公方有所念，山足江之湄。
無心入黄閣，有表辭赤墀。
乞得老來身，浩歌還會稽。
白雲與綠波，無所不可之。
春風桃花塢，秋色黄菊籬。
茶籃與酒榼，壺矢兼琴棋。
烹雞炊黍飯，可倩龐公妻。
豈無會稽老，雪夜同泛溪。
亦有二三子，棹歌相追隨。
散盡橐中金，留得身上衣。
有宅是官借，無田可扶犁。
閑吟題寺觀，長嘯入雲霓。
公得我詩後，一夢須先歸。
大河上蔣寶文
作者：徐積
朝代：宋

大河者大事，我輩安足明。
野人好狂言，夫子知本情。
念此有官守，不可從公行。
心方愧古人，渤海之王生。
天下風流無綠楊
作者：徐積
朝代：宋

天下風流無綠楊，半遮妝面出宮牆。
客醉任鋪紅錦段，馬嘶爭繫紫絲韁。
上東門外我回首，長樂坡頭誰斷腸。
最好春深山下路，亂花薰與一身香。
天都仙·其一
作者：徐積
朝代：宋

甘露灑時黄道肅，紺霞環處紫宮嚴。
金華未啟瑶臺曉，流月奔星共一簾。
天都仙·其三
作者：徐積
朝代：宋

天兵十萬著犀衣，手執金幢踏彩霓。
龍共玉麟相次列，羣鸞班在鳳凰西。
天都仙·其二
作者：徐積
朝代：宋

真童列仗嚴如兵，誅姦號令雷風行。
俄聞一物不遂性，急傳口詔春陽生。
太平仙
作者：徐積
朝代：宋

誰知我是太平仙，歌罷浮雲笑暮烟。
更倚玉樓吟樂府，斷虹消盡月明天。
太華
作者：徐積
朝代：宋

怪怪不可狀，誰云仞五千。
直侵黄道穿，高傍白榆篇。
秀氣環秦甸，濃嵐滴渭川。
掌高長托日，漢狹半含巔。
夜響金丹杵，秋香玉井蓮。
排虛摧勁翮，橫銳决浮烟。
隠豹文章異，孤松節操堅。
渴虹麤飲澗，饑虎瘦吞泉。
磴道奇花合，杉株古蔓纏。
羣材皆挺特，餘壤可陶甄。
義獸期臻萃，妖狐困墜顛。
二關資控扼，萬里却腥羶。
真勢南衝斗，雄姿北闞燕。
波濤清大海，風雨到窮邊。
鎮壓地常靜，磨礱天更圓。
他山皆俯視，何物可齊肩。
太華
作者：徐積
朝代：宋

鎮壓秦衝仞五千，蓮薰白日掌捫天。
旁連少華誠微類，西顧終南只一拳。
大壑波濤終到海，東峰松檜久淩烟。
可爲梁棟爲舟楫，一構明堂一濟川。
奇仙
作者：徐積
朝代：宋

奇哉奇哉有此仙，胸中廣大可容天。
深莫測兮高可仰，滄浪之水太山顛。
奉呈河中教授
作者：徐積
朝代：宋

不息之謂誠，誠所以入德。
無微而弗大，何往不可適。
惟其能言者，自求其所得。
唯其自得之，久而能弗失。
奉酬守道
作者：徐積
朝代：宋

教官昨自江南來，但有清風無塵埃。
曾遇芙蓉池上客，仍過方家舊釣臺。
好笑南郭翁
作者：徐積
朝代：宋

好笑南郭翁，白鬢愛楊柳。
如今十月後，猶飲菊花酒。
楊柳色漬面，菊花香漬牙。
喉嚨溜香汁，腸胃浮香葩。
所飲幾何酒，所吟無限詩。
若言絲與管，便是吟哦時。
心無一事累，意與千古期。
一身成土木，兩脚登雲霓。
但欲比陶潜，豈肯爲杜微。
公有如此客，可不使公知。
更問公安否，且喜公來歸。
如今
作者：徐積
朝代：宋

如今八月九月時，吟翁還愛黄菊籬。
及見清風楊柳枝，時時對柳呼酒卮。
頭顱半禿牙齒稀，村田未去尋牛衣。
爲唱驪駒不及時，主人先道無庸歸。
妾薄命
作者：徐積
朝代：宋

妾家本住吳山側，曾與吳姬鬬顔色。
燕脂兩臉綠雙鬟，有貌有才爲第一。
十歲能吟謝女詩，十五爲文學班姬。
十六七後漸多難，一身困瘁成流離。
爾後孤貧事更多，教妾一身無奈何。
其時癡騃被人誤，遂入朱門披綺羅。
朱門美人多嫉妒，教妾一身無所措。
眉不敢畫眼不擡，飲氣吞聲過朝暮。
受盡苦辛人不知，却待歸時不得歸。
羅衣滿身空挹淚，何時却著舊時衣。
妾薄命·其一
作者：徐積
朝代：宋

偷把羅衣裛淚痕，落花江上泣青春。
空將鳳管題君怨，自是蛾眉累汝身。
翠黛不須勻綠鬢，紅膏休更點朱唇。
自然彼此無心妬，猶恐多言巧中人。
妾薄命·其三
作者：徐積
朝代：宋

將身誤入楚王宮，負却家山事總空。
枕上無言吟夜雨，花前有淚灑春風。
假饒醉飽朱門內，豈似寒饑漏屋中。
更有文君作奔妾，爭如寂寞嫁梁鴻。
妾薄命·其二
作者：徐積
朝代：宋

春深江浦流還漲，雨後山花落更多。
舉目未言先有淚，當樽欲唱不成歌。
心知自古皆如此，事到如今不奈何。
莫向夕陽樓上望，幾人遺恨滿烟波。
妾薄命·其四
作者：徐積
朝代：宋

女子恩讎事可知，我曹何用弔吳姬。
如斯才貌如斯苦，也似賢人被妬時。
姚黄
作者：徐積
朝代：宋

黄河南畔伊川北，姚家宅是真花窟。
古來多少豪奢兒，埋却千鶑萬鶑骨。
中央精粹得之多，西方秀氣來相和。
天與明光常借日，水宮暗脈正通河。
春風如酒半酣時，誰教穀雨報花期。
司馬坂前嬌半啟，洛陽城內人俱知。
姚家門巷車馬填，牆頭牆下人差肩。
花上紅綃都蔽日，花傍翠幕恰如烟。
玉面兒來爭供帳，錦袍郎去鬬拋錢。
無人不說姚花好，費却春功亦不少。
日長風暖綠梢低，坐上金仙困將倒。
麴塵餠劑和香檀，何以貯之承露槃。
爛錦脫來嫌太艷，鮮衣染就欲驂鸞。
君看此花肌肉豐，一尺餘高千萬重。
粧面深藏青步障，寶冠斜墮碧霞叢。
步摇好稱釵鳳凰，玉鐶犀佩珠鳴璫。
帝女何緣心好道，阿嬌安用金爲房。
紺窠累棲舒雁雛，沈烟噴出狻猊爐。
一種養成餘意態，千花瘦盡春肌膚。
峨峨一器欹且傾，覆杯難辨鍾與觥。
染以鮫綃求正色，叩之玉挺希宮聲。
魏家紅共牛家碧，迭霸花中聳高格。
如今俛首甘下風，九十種中爲第一。
此花莫似武昭儀，出得宮來不畫眉。
情貌欲爲狐媚態，衣裳却是比丘尼。
楊妃本是傾國身，脫却紅襦號太真。
河水欲濡頭上髻，馬嵬猶著舊時裙。
物色一定猶可疑，人心多變宜難知。
容易莫評真與欺，貌或如是心或非。
君不見老莊有深意，萬物之中最防僞。
客去
作者：徐積
朝代：宋

客去即吟詩，吟詩即飲酒。
時時進一盃，往往積成斗。
貪憶洛陽花，忘却江頭柳。
借問別離客，得似尋常否。
宴仙
作者：徐積
朝代：宋

紫瑶樓上宴真人，膾是鯨鯢脯是麟。
醉倒玉妃何處去，烟霞迎步鶴隨身。
宿山館·其一
作者：徐積
朝代：宋

下馬開門日已沈，旋尋村路乞樵燈。
隔雲吠去誰家犬，踏月歸來何處僧。
潭上風生千嶂吼，枕前泉落一床冰。
呼兒笑問今宵事，身在危峰第幾層。
宿山館·其一〇
作者：徐積
朝代：宋

遠村樵採皆歸舍，近澗人烟已上燈。
黍飯未炊催秣馬，蕨羹初熟喜逢僧。
獸爭食鬬牙磨血，鳥近泉棲羽刷冰。
若到紅塵人見問，不將水溜結爲層。
宿山館·其七
作者：徐積
朝代：宋

好雲入座邀爲伴，野火當門借作燈。
汲水賣來樵舍婦，採芝携去竹溪僧。
風巖暴響聞顛木，月幌微明見斷冰。
誰信此來無路入，敗籬折壁兩三層。
宿山館·其三
作者：徐積
朝代：宋

烟蘿斷處初逢舍，雲竹疏時忽見燈。
嶮磴未歸樵塢叟，破菴已去誦經僧。
暗龍吟罷庭無月，寒狖啼來谷有冰。
君看床頭鐵鱗甲，雨痕苔暈幾千層。
宿山館·其九
作者：徐積
朝代：宋

解鞍息馬夜將深，倦興貪眠輒廢燈。
感物忽驚塵世事，談真却憶舊山僧。
當峰豹寢方潛霧，隔澗狐鳴若渡冰。
此處不唯饒物怪，從來歧路險層層。
宿山館·其二
作者：徐積
朝代：宋

且喜破窗明有月，不嫌壞壁暗無燈。
解衣就枕方成寐，渡澗穿林忽夢僧。
一榻寒雲身卧水，半宵急雨竹敲冰。
鷄鳴未曉鞭馿去，迴顧烟嵐疊萬層。
宿山館·其五
作者：徐積
朝代：宋

好勇不須探虎穴，愛奇何用點犀燈。
當求義路勤行己，休把福田閒問僧。
一榻靜無塵世物，半宵渾似玉池冰。
起來題作清心館，此去泥污千萬層。
宿山館·其八
作者：徐積
朝代：宋

厨頭火滅童偷飯，梁上巢空鳥避燈。
入夜更無同舍客，今朝唯有放猿僧。
樵菴已貯霜前果，竹磴猶存臘後冰。
誰道烟霄花上處，一梯雲級萬餘層。
宿山館·其六
作者：徐積
朝代：宋

龍歸潭面千尋黑，虎視林隈兩炬燈。
執爨正燃吹飯火，乞餐恰值寄眠僧。
倦聽雨後諸巖溜，渴憶春前一片冰。
卧看滿山紅日曉，碧瑶城闕鬰千層。
宿山館·其四
作者：徐積
朝代：宋

倦客待沽山下酒，饑童先上竈頭燈。
行經怪穴思防虎，坐聽疏鐘欲訪僧。
手弄一張琴似鐵，匣藏三尺劍如冰。
調高器古無人伴，身上烟霞空幾層。
宿溪亭
作者：徐積
朝代：宋

一榻溪亭直萬錢，滿床明月伴閒眠。
荷花不把秋香惜，又逐西風到枕前。
寄吳安中
作者：徐積
朝代：宋

十月十四日，人自江東來。
書詢杜微病，粟代陸生梅。
高義有如子，卹病而救災。
老身將入土，報之何如哉。
寄吳行甫
作者：徐積
朝代：宋

人事無窮時，白日常紛紛。
夜久靜不眠，枕上還思君。
形神有合離，忽過江之濆。
已過江之濆，更隨東南雲。
寄呂帥·其一
作者：徐積
朝代：宋

北邊控扼重瀛州，虎視鷹揚屬壯猷。
盡道胡人新斷臂，安知漢將欲舂喉。
爲文法度堆青簡，奉使勳勞半白頭。
六路全秦與全魏，不須野戰覓封侯。
寄呂帥·其三
作者：徐積
朝代：宋

胡人勇悍真勍敵，漢將威名重泰山。
隠若金城當一面，橫如鐵陣控三關。
防秋甲士屯田去，牧馬氈裘避塞還。
儒帥著書閒暇否，兩淮人物太平閒。
寄呂帥·其二
作者：徐積
朝代：宋

師屯十萬建牙旗，大纛森森重使威。
燕頷將軍宜繡帽，龍驤戰士愛犀衣。
銀鎗作隊行春去，蠟炬成林校獵歸。
更看鈴齋憑几處，文如布陣翰如飛。
寄呂帥·其五
作者：徐積
朝代：宋

事皆術內宜謀帥，奇在胸中合運籌。
戰士常騎突陣馬，將軍須養犒師牛。
雅歌坐燕春歸塞，緩带行吟月上樓。
且勸主人宜飲酒，邊城六月已如秋。
寄呂帥·其四
作者：徐積
朝代：宋

帥臣所統在燕南，事事如窺指掌閒。
仗鉞精神堪破虜，搤吭形勢正當關。
十洲部分連滄海，一道軍聲過黑山。
文武非徒尹吉甫，前時方叔已平蠻。
寄呂海州
作者：徐積
朝代：宋

朱輪海上新迎部，玉筍朝中舊立班。
曾屈高風來泮水，宜將老夢到朐山。
霞張列炬紅彌野，潮作飛霜白叩關。
三四百州爲第一，日華先照郡樓閒。
寄呂秘校
作者：徐積
朝代：宋

淮上詩盟不可尋，詩筒來往負初心。
風花雪月雖無限，留待他年共子吟。
寄太康知縣周宣德
作者：徐積
朝代：宋

冬之季月，月及上弦。
太康書來，慰此皤然。
并其成法，別爲一書。
敏而有術，使我嗟吁。
考其大指，官之楷模。
官守其約，事總其要。
何弊不除，何隠弗照。
如陛高臺，俯視四旁。
不持度量，是物可量。
挈裘之領，提綱之綱。
維簡維能，維能維精。
維精維思，維思維誠。
既誠既明，既信既行。
日有餘力，民亦閒暇。
不肯頑惡，孰爲欺詐。
不出一符，不遺一力。
或將爾車，或負爾穡。
四境之內，如雲坌集。
一歲之事，先期以辦。
私無所擾，公無所患。
至於盜賊，無處伏藏。
情既暴露，脫身奔亡。
吏案可空，刑書可閣。
俾爾室家，既安且樂。
豈唯太康，世蒙其業。
凡百有司，皆來取法。
勿毀其成，在彼後人。
勿有所嫉，勿摇勿傾。
如川斯流，勿窒其行。
美哉太康，不負厥官。
到官之日，坐席未安。
所成者大，所及者遠。
何以加之，加於所勉。
又何加焉，不倦於終。
遺之無窮，智者之功。
寄崔尉
作者：徐積
朝代：宋

人閒多少無奈何，勸君收淚且酣歌。
不須載酒但相過，共君摧手踏青莎。
東臯閒日苦無多，南城應是合吟哦。
胸中有淚難消磨，惟予詩興如風波。
寄崔汝弼·其一
作者：徐積
朝代：宋

黄艷花前白頷翁，憶君詩思入霜風。
如今相去猶未遠，明年把酒望江東。
寄崔汝弼·其三
作者：徐積
朝代：宋

不見吾崔子，南城兩度春。
應從湘水夢，來就泮宮人。
壯氣胸中舊，衰毛頷下新。
明年六十六，望子過淮濱。
寄崔汝弼·其二
作者：徐積
朝代：宋

除却行吾義，其他任自然。
胸中清水溜，頷下白毛鮮。
別我未逾月，思君似隔年。
北軒翁在此，曾醉菊花邊。
寄崔汝弼·其四
作者：徐積
朝代：宋

數幅長沙紙，慇勤爲寫懷。
知公富情義，念我老形骸。
處世日無幾，歸耕計未諧。
若論身後事，賤骨要深埋。
寄張子中
作者：徐積
朝代：宋

時輩區區耳盡聾，姓張夫子在關中。
孤松節操乖今俗，獨鳳文章得古風。
至寶却須三獻捷，病鸞終看一飛雄。
儒家自是詩書將，又況潛心郭令公。
寄張宜伯
作者：徐積
朝代：宋

空中氣候何蒼蒼，風力不勁雲不黄。
一冬無雪農家忙，爲憂麰麥不豐穰。
若有雪時滿引觴，仍將詩去報庾郎。
牢收浙帥厨中羊，恐有劍客過城隍。
寄張文潜
作者：徐積
朝代：宋

不知今之人，誰識張縣尉。
勿問胸中事，但看面上氣。
所謂人英者，正是斯人輩。
前年南郭中，文酒日夜會。
一從舍我去，忽忽再逾歲。
今茲歲且盡，爲子吟不睡。
起坐却就枕，伸頭出紙被。
約是三四更，老老抱雙脚。
此時吟正酣，聲調不可却。
春風起淮東，須臾到嵩洛。
往往入子家，但子眠不覺。
子覺將奈何，聲盡情思多。
上東門外路，洛水生春波。
還我大松來，不用寄詩歌。
寄張景修
作者：徐積
朝代：宋

東南未回客，行樂又經年。
吳市花朝酒，松江月夜船。
窮閻無屋住，廣殿有詩傳。
若論平生事，無如任自然。
寄張芸叟
作者：徐積
朝代：宋

豳有張芸叟，言行俱無邪。
攝官爲別駕，虢州仍近家。
寄書來報我，便可取其兄。
兩縑爲一被，同卧復同行。
寄慎朝奉
作者：徐積
朝代：宋

一別三千里，俱爲六十翁。
日中多俗事，枕上憶清風。
聞子生雙鳳，看書快兩瞳。
以囊仍貯果，寄我厥苞紅。
寄朱博士
作者：徐積
朝代：宋

吳有朱夫子，相知凡幾年。
心怜閉門叟，書附過江船。
行已爲人表，文應許世傳。
臨風有餘誨，時復慰皤然。
寄朱少府
作者：徐積
朝代：宋

過巴陵後北風猛，洞庭水白湘波冷。
江頭風猛霜霰多，竹節老硬竹梢緊。
此時誰爲湘江行，其人有道直而清。
宜其所至無冤情，蛟龍不復侵屈平。
寄朱廣微
作者：徐積
朝代：宋

兩官本是好吟翁，雲出山來鶴入籠。
記得僧軒閒坐否，無人到處水邊鴻。
寄朱至機·其一
作者：徐積
朝代：宋

雲出無心鶴倦飛，還家歡笑綵爲衣。
雪醅爲壽酒初熟，玉臠供甘魚正肥。
侍燕每操笻杖去，看花常御板輿歸。
故人願子無窮慶，莫使淮南音信稀。
寄朱至機·其二
作者：徐積
朝代：宋

六十詩翁愛幅巾，清江濯盡洛陽塵。
若無野客來同巷，合有山僧去作鄰。
醉卧不知雲到枕，吟行唯許鶴隨身。
眼看富貴真如夢，說到窮通定笑人。
寄李道源
作者：徐積
朝代：宋

春風本是詩家友，典却琴書也沽酒。
呼童去問紫霄翁，近來枕上吟詩否。
不醉不吟將奈何，過却今年春已多。
胸中壯氣吐不出，看看空作送春歌。
寄林虙
作者：徐積
朝代：宋

昔者淮南使，剛中輔以和。
生前無所苟，身後事如何。
有子泣枯草，無人誦蓼莪。
林公爲不死，下客謾悲歌。
寄汝弼
作者：徐積
朝代：宋

山陽如許大，不與我同住。
翩翩雁與鴻，可惜分飛去。
淮中極清泚，亦有洲與沚。
一雁自安棲，一鴻望江水。
寄汝弼
作者：徐積
朝代：宋

行人過江來，遺我數紙書。
書云困行役，家事仍紛如。
真州嫁孤妹，蘇州取病弟。
方且謀醫藥，相期未可冀。
寄江子和
作者：徐積
朝代：宋

客有江子和，時時慰衰老。
寄我江黄書，其意不草草。
恐我有疾病，欲我得壽考。
古人正如是，但恐今人少。
寄江子和
作者：徐積
朝代：宋

爲問江行輩，何時訪白鬚。
老懷何所慰，得子寄來書。
寄王十七丈
作者：徐積
朝代：宋

舒州懷寧尉，是我丈人行。
兩遺小書去，其禮若非抗。
何德稱殊禮，胡顔拜首貺。
更致附吟哦，以問公無恙。
寄王潛聖
作者：徐積
朝代：宋

誰言急景似飛梭，我把光陰欲快磨。
却想殘春笑君處，無何有路覓君多。
寄王观文
作者：徐積
朝代：宋
体裁：七言绝句

扁舟欲泛湘江月，亦泛洞庭湖上春。十年此意逢今日，且喜洪州有主人。
寄田大夫
作者：徐積
朝代：宋

老掾成迂闊，彌年信不通。
白頭負高義，病眼想清風。
奉使更三節，題名在兩宮。
有人能舉類，舊德起淮東。
寄秦少游
作者：徐積
朝代：宋

子用心於我，知者蔡彥規。
彥規今死矣，誰能述所爲。
若說子用心，古人如此稀。
顧我不能報，臨老形於詩。
寄穎叔
作者：徐積
朝代：宋

南郭茶杯菊未香，西簷老柳覺疏黄。
家無縣令雙鳬舄，夢有仙人五色羊。
梅信易傳來嶺北，雁書難附過衡陽。
定知遠俗懷公義，若說威名背負芒。
寄管久中
作者：徐積
朝代：宋

我頭未白心先老，吐出精誠爲君禱。
若無歸計似陶潜，學取蕭生抱關好。
寄范君錫
作者：徐積
朝代：宋

人事大難知，悲歡與合離。
忽驚殘臘盡，還憶去年時。
對雪我無酒，招沽子有詩。
春深相贈物，花共綠楊枝。
寄范掾
作者：徐積
朝代：宋

昨日沽酒典布襖，今朝所典未可保。
最好綿衾剩典錢，又恐夜寒妻懊惱。
兩務酒官俱見憐，沽我好酒如甘泉。
爲報孟光莫惡發，待將黄卷換青錢。
寄蔡子驤
作者：徐積
朝代：宋

爲報廬陵客，逢人且寄聲。
不知無恙否，何日到南城。
寄蔣大漕
作者：徐積
朝代：宋

大使莫憂淮上老，無山可望梅花少。
梅花可種山奈何，日中枕上山更多。
不開兩眼行一步，懸崖絕磴青嵯峨。
豈無閒僧坐林下，亦有樵子持斧柯。
起來恍惚從萬里，便買玄猿栽薜蘿。
人閒流水寓之意，天外白雲來者歌。
寄蘇子由
作者：徐積
朝代：宋

午日移陰後，行人罷燕時。
路從西郭去，船值北風吹。
夢裏猶迴首，心中欲附詩。
從來義如此，兩意自相知。
寄裴守
作者：徐積
朝代：宋

高麗亭下張帆日，引首將心送畫船。
本恨無因到夔國，誰知有夢向澶淵。
情逾舊物非徒爾，義等高山合使然。
料得政成公事少，冬溫常在北堂前。
寄豫之
作者：徐積
朝代：宋

掘地須臾便得泉，主人勁直使之然。
此水埋藏千萬年，豈無勃勃氣衝天。
主人意氣蟄亦久，不知誰是掘泉手。
最好鹽場作選人，面目心腸無所苟。
寄路倅
作者：徐積
朝代：宋

此中可恨恨無山，猶勝紛紛富貴閒。
綠野盡充公好尚，朱門安得水回環。
對雲披住雲邊浪，踏月空行月下灣。
好戴宮紗著宮錦，時時吟去復吟還。
寄路倅洪澤阻水·其一
作者：徐積
朝代：宋

黄金宮闕紫瑶關，鵷鷺思陪玉筍班。
仙仗好教鳬舄去，客槎却在斗牛閒。
有爲義對霜濤湧，無敵詩同鐵陣閒。
誰報京師羣弟子，先生吏隠鬢毛斑。
寄路倅洪澤阻水·其二
作者：徐積
朝代：宋

莫教容易過龜山，多少人心願復還。
更有南城黄綬客，但吟西戶綠楊閒。
纔經濁汴無澄浪，且趁清淮洗醉顔。
安得就公歌一曲，緩吟遲步夕陽灣。
寄道原·其一
作者：徐積
朝代：宋

好笑李詩翁，寄身明月中。
饑腸吞白露，醉口吐清風。
時時跨霜鶴，步步凌秋空。
相呼且相待，略住白雲峰。
寄道原·其二
作者：徐積
朝代：宋

漫翁身上霜可刮，酒未醒時詩已發。
急放人去守船門，恐向河中捉明月。
寄陳伯模
作者：徐積
朝代：宋

臘月初四日，有人叩吾廬。
言從江上來，手把鄱陽書。
發書見康强，細字盈數紙。
仍說九雛中，兩雛正飛起。
寄顧瀛州
作者：徐積
朝代：宋

本朝謀帥得雄剛，氣語無邪面目方。
掌握事嚴持斧鉞，咽喉地緊扼豺狼。
鐵林猛士新翻陣，幕府奇書舊滿囊。
可減邊兵三十萬，匈奴走入黑山藏。
寄顧龍圖
作者：徐積
朝代：宋

龍圖莫怪白鬚翁，依舊閒吟閒笑中。
未有梅花充信物，但將竹簡換詩筒。
子如行路真無巧，我信居山養有功。
氣類相從應得士，并州兼有傅元通。
寄龔豫之
作者：徐積
朝代：宋

海角龔支使，平生無所苟。
而今五十六，豈肯變所守。
豈獨龔支使，古來無奈何。
達人自知命，世俗徒悲歌。
富仙
作者：徐積
朝代：宋

碧霞樓上常先曉，白玉宮中愛早寒。
亂玉甃成池浴鳳，渾金削就棟棲鸞。
富貴篇答李令
作者：徐積
朝代：宋

我有一筒詩，寫出千年意。
將令後世觀，不是前言戲。
感君再唱洞庭謠，我亦重歌酬子惠。
古人達者嘗有云，富不如貧賤勝貴。
君不見古之富貴郎，父祖俱封異姓王。
一門五侯三將軍，弟兄同入中書堂。
對開大第連幾坊，私門列戟森鋒鋩。
十二簾捲珠熒煌，雙姬扶起坐牙牀。
綠鬟紅袖花成行，左盼右顧生春陽。
高車食客劍佩鏘，堂上已滿坐兩廊。
巨鑊大鼎烹牛羊，玉壺挹酒金船長。
美人拜客求盡觴，歌姬一誤已絕吭。
纏頭彩幣堆如岡，酬歌買笑金鴛鴦。
奴袍火浣直兩箱，三千廐馬紅錦障。
厠幃文繡爐薰香，更衣侍妾如閨房。
主人意氣秋鷹揚，其心端如彩鳳凰。
一言合意青雲翔，須臾睚眦磨刀鎗。
門前臘月可烘裳，一日失勢成冰隍。
小者腰領屍道旁，大者連頸宗族亡。
犬鷄散盡空遺牆，野鳥入室山魈藏。
嗚呼哀哉可歎傷，至死不悟猶陸梁。
古來如此有多少，豈似洞庭湖上老。
無租無稅一生閒，有飯有魚一杯飽。
日落波閒烟正昏，雲開湖口山光曉。
棹翁適自巴陵迴，掛帆直指瀟湘道。
有言不問俗窮通，何憂可入翁懷抱。
修竿短棹已自足，更有前村一茅屋。
賣魚沽酒任醉醒，繡戶朱門自歌哭。
嗟予未往心先慕，更謝棹翁詢去住。
風前月下有誰知，醉魄吟魂自來去。
堂前畫作荆南圖，夢中記得巴陵路。
寡欲仙
作者：徐積
朝代：宋

膝上橫琴鶴在傍，白雲衣共白雲裳。
夜深閒卧南窗月，更有清風共一床。
寧倅輓詞·其一
作者：徐積
朝代：宋

人生如逆旅，來去何容易。
對面正談笑，轉頭成夢寐。
傷哉手上書，已矣胸中事。
義不復駕驥，灑盡辭家淚。
寧倅輓詞·其三
作者：徐積
朝代：宋

平生富情義，至死不寐悔。
更無桃花米，惟有銀魚佩。
一家將奈何，九子尚無配。
魂兮且勿憂，幸有山公在。
寧倅輓詞·其二
作者：徐積
朝代：宋

記得高山否，淮東非所歸。
誰迎玄冕去，自趁白雲飛。
泣盡孤兒血，空遺舊日衣。
容州公莫去，此地故人稀。
封本堂
作者：徐積
朝代：宋

物無其實，其名弗至。
實以先之，名以次之。
事無其實，君子弗名。
可表其實，可考其行。
名以表之，行以考之。
信斯名者，斯民可見。
樂斯名者，斯堂可燕。
可燕可歌，使臣之光。
有孚實惠，民悅無疆。
少年行
作者：徐積
朝代：宋

車馬朝遊去，笙歌暮宴歸。
繡幃初睡起，紅日上簾衣。
山中樂
作者：徐積
朝代：宋

洞裏桃花開早春，洞中酒熟宴真人。
紅蕊紫芝俱在手，本家猿鶴亦隨身。
採拾飣餖隨所有，物無不義即是真。
何須謝傅山東妓，却用陶潜漉酒巾。
漉酒復漉酒，何必金印大如斗。
一瓢復一瓢，莫辨人間淳與澆。
時情大抵惡貧賤，此閒却是青雲霄。
君不見古人自謂爲賢豪，或入於佞或以驕。
但言富貴我所欲，一身不保領與腰。
孔光屈身事董賢，谷永陰與王鳳交。
賈謐之黨遍天下，望塵拜者尤爲妖。
須臾苟得快所欲，終以血肉污斧刀。
假令當日幸而免，後世譏笑安能逃。
豈如孫登但長嘯，眼看時事如鴻毛。
嵇康阮籍不與語，何况紛紛兒女曹。
山翁答無分之句
作者：徐積
朝代：宋

身邊外物雖無語，事到中心自有分。
莫道山翁頭似雪，心如劍戟氣如雲。
希夷仙·其一
作者：徐積
朝代：宋

白雲夫子號希夷，碧玉窗中下絳帷。
皓首勒成書萬帙，病鸞偷見鶴偷知。
希夷仙·其二
作者：徐積
朝代：宋

紅塵舊學今雖廢，紫府新書近已齊。
三十六仙俱不見，玉函金鎖印龍泥。
廉仙
作者：徐積
朝代：宋

人閒日月分庭過，天外星河入戶流。
是物化金無所用，滿田種玉不曾收。
弔屈平
作者：徐積
朝代：宋

洞庭湖口君須過，爲我回頭弔屈平。
楚國誰曾怜直道，湘江依舊寄冤聲。
反騷義命賢揚子，作賦譏傷陋賈生。
若是獨醒無不可，荷蓑猶可釣而耕。
復古頌
作者：徐積
朝代：宋

其難其難，道亦大艱，或缺或完。
戰國盜竊，嬴秦暴孽，遺風餘烈。
所存幾何，枯株之柯，填源之波。
漢得天下，方有學者，其徒蓋寡。
孝文孝武，稍稍復古。
仲舒之伍，巉嵒崢嶸。
窮先王經，道乃大明。
西漢之風，與三代同，實儒之功。
晉魏寇讎，學者寖浮，不源而流。
齊梁之閒，斧斫刀剜，大樸益殘。
隋唱唐和，元氣盡破，爲斯文禍。
學者皇皇，賦道大光，六經逃藏。
冶容艷膚，繡衣紅襦。
衆奔羣趨，若大有爲。
謂之背馳，終身寒饑。
物不終盛，皇帝有命，萬口齊慶。
復明經科，大張網羅，海隅山阿。
麟之奔奔，鳳之軒軒，龍之蜿蜿。
會稽之竹，崑崙之玉，牛山之木。
逄蒙執射，伯樂進馬，造父御駕。
琴瑟既更，韶音遊聲，復還於今。
唐虞之謨，夏商之書，其庶幾乎。
天下之賦，摧縮消沮，迷失道路。
革萬世弊，興萬世利，繄我皇帝。
臣敢不歌，流爲大和，百世不磨。
復明經
作者：徐積
朝代：宋

上欲求稽古，天書下四溟。
儒風久湮鬰，詔意乃丁寧。
削剝因唐氏，源流自漢庭。
春秋披日月，易象炳丹青。
禮樂搜潜奧，詩書抉杳冥。
今焉拘注疏，何謂復明經。
忘憂仙
作者：徐積
朝代：宋

鳥不曾喧獸不爭，鸞歌鳳舞碧瑶城。
羣童盡唱忘憂曲，也似人閒樂太平。
忠烈詩
作者：徐積
朝代：宋

在昔皇祐，蠻黨交構。
聚爲伏梟，起爲攫獸。
出人不意，其鋒甚銳。
州無敵兵，城無守備。
所在奔亡，賊勢益張。
橫身扞蔽，爰有晉康。
羸兵數百，摧堅沮敵。
殊死血戰，氣吞逆賊。
按劍一呼，眥裂吻拆。
凶焰方熾，公方虎視。
人方憂死，飽食鼾睡。
勇如項籍，哀歌惻惻，爲虞姬泣。
康州不然，忘其妻息。
猛如敖曹，强梁粗豪，伏藏於橋。
康州不然，坐叱凶妖。
李陵壯夫，終降匈奴，老母何辜。
顔魯雖賢，所守不堅，大節不全。
奇哉康州，其勇絕類。
以義配勇，其本在內。
不動如山，不傾如地。
何物可摇，何兵可制。
如令不死，社稷所恃。
如令復生，可備宿衛。
佩刀驂乘，勢戟殿陛。
用之朝廷，朝廷之綱。
使當一面，勝於金湯。
無疆無界，人迹鬼方。
知有斯人，中國之光。
若斯人者，决不徇利。
肝膽可瀝，頭璧可碎。
生乎由是，死乎由是。
生亦可貴，死亦可貴。
死而有子，時方三歲。
死中得活，此乃天意。
使世其家，世爲忠義。
子子孫孫，永不失墜。
我爲此詩，激勵萬世。
思誠齋夜坐
作者：徐積
朝代：宋

胸中不平氣，忽然凌太虛。
無人哭一聲，半夜思唐衢。
急仙
作者：徐積
朝代：宋

但把真聲吹鼓簫，鳳來鳳去不須招。
浮槎河上無徒涉，種玉田中莫揠苗。
恨君不作洛陽客
作者：徐積
朝代：宋

余雖不作洛陽客，自有吟魂兼醉魄。
吟魂醉魄御風行，看盡千花萬花色。
寧知洛浦有人留，挽定春衫歸不得。
脫身誤入嵩山中，山中逢見白鬚翁。
歡然借我雙金童，須臾引入花林中。
亂花深處迷西東，花光照天香薰空。
金盆挹酒雙瑶鍾，酒酣邀我吟春風。
紺雲千丈揮玉虹，搜羅萬變窮神功。
有人飛下紫霄峰，酬詩解佩聲玲瓏。
余方却步不與語，笑余不似鄭交甫。
悟仙
作者：徐積
朝代：宋

昔日聞人說上清，如今高步太元庭。
有時却憶紅塵事，恰似夢回并酒醒。
惡僞仙
作者：徐積
朝代：宋

本希上聖忘言學，傍采南華寓意書。
去僞即真雖有道，未知人意自何如。
愛愛歌
作者：徐積
朝代：宋

吳越佳人古云好，破家亡國可勝道。
昨夜閒觀愛愛歌，坐中歎息無如何。
愛愛乃是娼家女，渾金璞玉埋塵土。
歌舞吳中第一人，綠髪雙鬟纔十五。
耳聞眼見是何事，不謂其人乃如許。
操心危兮慮患深，半夜燈前淚如雨。
假如一笑得千金，不如嫁作良人婦。
桃李不爲當路花，芙蓉開向秋風渚。
忽然一日逢張氏，便約終身不相棄。
山可磨兮海可枯，生唯一兮死無二。
有如樗櫟叢中木，忽然化作瀟湘竹。
又如黄鳥春風時，遷喬木兮出幽谷。
文君走馬來成都，弄玉吹簫纔幾曲。
不聞馬上琵琶聲，却在山頭望夫哭。
去年春風還滿房，昨夜月明還滿牀。
行人一去不復返，不是江山歧路長。
前年猶惜金縷衣，去年不畫深燕脂。
今年今日萬事已，鮫綃翡翠看如泥。
一女二夫兮妾之所羞，不忠於所事兮其將何求。
蛾眉皓齒兮乃妾之讎，不如無生兮庶幾無尤。
喓喓草蟲兮趯趯阜螽，靡不有初兮鮮克有終。
鴛鴦于飛兮畢之羅之，人閒此恨兮消何時。
深山人迹不到處，病鸞斂翅巢空枝。
感秋和張文潜·其一
作者：徐積
朝代：宋

汎汎河中舟，莫繫河上柳。
君看道傍葉，行人一揮手。
枝條旦旦空，顔色何可久。
坐恐霜霰繁，諸媚歸一朽。
我有千丈松，亭亭不可揉。
生在孤峰上，獨與雲霞偶。
羣形靡且紛，不與較妍醜。
羣動日夜馳，而以靜爲守。
守松者爲誰，白髪無憾叟。
蓬蒿可蔽身，糟糠可餬口。
言者寓於詩，默者寓於酒。
誰知杯酌閒，便是無何有。
念子於我深，我於子亦厚。
記我守松篇，行行重回首。
感秋和張文潜·其三
作者：徐積
朝代：宋

秋風一何慘，物形隨以變。
秋風如無情，蟲鳥聲俱怨。
我無外物累，但有屋中燕。
翩翩勢將去，盼盼如有戀。
此物雖至微，其舊殆可念。
而况西郭交，年將屈五指。
南城文字閒，東臯松竹裏。
氣類亦相合，老少兩忘齒。
昔居吾舍傍，今在河之涘。
船頭纜將解，船上桅將起。
留君恨不早，此役定難止。
如何舍我去，處我復何以。
君看淮泗閒，一派良可喜。
從來病濁汙，而今稍清泚。
人方涉其流，冠纓殆可洗。
此行君樂否，一千五百里。
未見洛陽山，先見洛陽水。
感秋和張文潜·其二
作者：徐積
朝代：宋

張子非不厚，涕泗中夜起。
蘭蕙雖已衰，松筠正堪佩。
君愛蘭與蕙，忘我筠與松。
君愛洛陽官，棄我淮上翁。
翁如揚大夫，其心甘賤貧。
不投天祿閣，却反離騷文。
騷人雖已歿，萬古爲忠魂。
欲知冤憤氣，但看蒼梧雲。
冤情寄湘水，冤聲寄湘竹。
年年霜露時，夜夜秋聲哭。
慢仙
作者：徐積
朝代：宋

急仙燒煉日盈罐，慢仙十日未能半。
一人賣藥走不停，一人得金不肯換。
憂仙
作者：徐積
朝代：宋

我是真人何所憂，所憂世俗好多求。
相謀相詐何時了，一笑一啼無日休。
戲呈魏評事·其一
作者：徐積
朝代：宋

北齋有酒夜開門，獨酌燈前酒一樽。
只被詩魔無處避，待教醉魄戰吟魂。
戲呈魏評事·其三
作者：徐積
朝代：宋

紫府瑶關夜更深，阿誰閒醉洞中春。
呼童去問烟霞事，只見桃花不見人。
戲呈魏評事·其二
作者：徐積
朝代：宋

我向燈前置酒杯，南軒北戶一時開。
如今正是花時節，且放春風數路來。